cyanic-selkie/wikianc huggingface dataset:
ആൻ ലണ്ടൻ സ്കോട്ട്
ജീവിതരേഖ
ഡാനിയൽ എഡ്വിൻ ലണ്ടന്റെയും ക്ലെയർ ചെസ്റ്റർ ലണ്ടന്റെയും മകളായി വാഷിംഗ്ടണിലെ സിയാറ്റിലിലാണ് ആൻ ലണ്ടൻ സ്കോട്ട് ജനിച്ചത്. 1935-ൽ അവർ കുടുംബത്തോടൊപ്പം കാലിഫോർണിയയിലെ സാൻ ഫ്രാൻസിസ്കോയിലേക്ക് താമസം മാറ്റുകയും, അവിടെ പിതാവ് ഒരു ആഡംബര ഹോട്ടൽ നടത്തുകയും ചെയ്തു. കാലിഫോർണിയയിലെ സാൻ റാഫേലിലുള്ള ഡൊമിനിക്കൻ കോൺവെന്റ് സ്കൂളിൽ വിദ്യാഭ്യാസം നിർവ്വഹിച്ചു. പിന്നീട് വാഷിംഗ്ടൺ യൂണിവേഴ്സിറ്റിയിൽ സാഹിത്യം പഠിച്ച ആൻ 1954 ൽ, ബി.എ. ബിരുദവും 1968-ൽ ഡോക്ടറേറ്റും നേടി. വില്യം ഷേക്സ്പിയറുടെ ഭാഷാ പ്രയോഗത്തെക്കുറിച്ചാണ് അവൾ തന്റെ പ്രബന്ധം എഴുതിയത്.
അക്കാദമിക്, സാഹിത്യ ജീവിതം
1960-കളുടെ തുടക്കത്തിൽ വാഷിംഗ്ടൺ സർവകലാശാലയിൽ അദ്ധ്യാപികയായി ജോലി ചെയ്തു. 1965-ൽ അവർ യുബിയിൽ പഠിപ്പിക്കാൻ ന്യൂയോർക്കിലേക്ക് താമസം മാറി. ഈ കാലയളവിൽ സേജ്, ചോയ്സ്, പോയട്രി നോർത്ത് വെസ്റ്റ് തുടങ്ങിയ സാഹിത്യ മാസികകളിൽ കവിതകൾ പ്രസിദ്ധീകരിച്ചു.
സ്വകാര്യജീവിതം
അവൾ 1951-ൽ പോൾ ഡി വിറ്റ് ടഫ്റ്റ്സ് എന്ന സംഗീതജ്ഞനെ വിവാഹം കഴിച്ചുവെങ്കിലും വിവാഹം 1954-ൽ അവസാനിച്ചു. 1956-ൽ ഗെർഡ് സ്റ്റെർൺ എന്ന കവിയെ വിവാഹം കഴിച്ച അവർക്ക്, അടുത്ത വർഷം ഒരു മകനുണ്ടായി എന്നിരുന്നാലും ആ വിവാഹവും 1961-ൽ അവസാനിച്ചു. 1965-ൽ മേരിലാൻഡ് ഇൻസ്റ്റിറ്റ്യൂട്ട് കോളേജ് ഓഫ് ആർട്ടിന്റെ ബിരുദ വിഭാഗത്തിന്റെ ഡീൻ തോമസ് ജെ. സ്കോട്ടിനെ അവർ വിവാഹം കഴിച്ചു.
തിഷിവെ സിക്ബു
വിദ്യാഭ്യാസം
സിക്ബു ഹൈസ്കൂൾ വിദ്യാഭ്യാസത്തിനുശേഷം സ്ക്രിപ്റ്റ് റൈറ്റിംഗും സംവിധാനവും പഠിച്ചു. പിന്നീട് ഒരു ഫിലിം സ്കൂളായ ആഫ്രിക്കൻ ഫിലിം ആൻഡ് ഡ്രാമ അക്കാദമിയിൽ (എ.എഫ്.ഡി.എ) ചേർന്നു. ന്യൂയോർക്ക് ഫിലിം അക്കാദമിയുടെ ലോസ് ഏഞ്ചൽസ് കാമ്പസിൽ ഒരു ആക്ടിംഗ് ഫോർ ഫിലിം പ്രോഗ്രാമും അവർ പൂർത്തിയാക്കി.
കരിയർ
2011-ൽ പുറത്തിറങ്ങിയ മാൻ ഓൺ ഗ്രൗണ്ട് എന്ന നാടകത്തിലൂടെ സിക്ബു അഭിനയരംഗത്തേക്ക് കടന്നു വരുകയും ഇത് അവരുടെ കരിയർ മുന്നോട്ട് കൊണ്ടുപോകാൻ സഹായിക്കുകയും ചെയ്തു. ഒരു തിരക്കഥാകൃത്ത്, സംവിധായിക എന്നീ നിലകളിൽ അവർ മൂന്ന് സ്വതന്ത്ര ഹ്രസ്വചിത്രങ്ങൾ ഔട്ട് ഓഫ് ലക്ക്, സബ്ഡ്യൂഡ്, ബിറ്റ്വീൻ ദി ലൈൻസ് എന്നിവയുടെ തിരക്കഥയെഴുതി സംവിധാനം ചെയ്തിട്ടുണ്ട്. ദക്ഷിണാഫ്രിക്കൻ ടെലിവിഷൻ സോപ്പ് ഓപ്പറകളായ ഇസിഡിംഗോ, റിഥം സിറ്റി എന്നിവയ്ക്കും നാടക പരമ്പരയായ ഇസ് തൻ‌സിക്ക് വേണ്ടിയും അവർ തിരക്കഥയെഴുതിയിട്ടുണ്ട്. ഇമോയിനി എന്ന പേരിൽ ഒരു നാല് ഭാഗങ്ങളുള്ള അമാനുഷിക നാടക പരമ്പര അവർ സഹകരിച്ച് സൃഷ്ടിക്കുകയും (പ്രധാന എഴുത്തുകാരിയായി) തിരക്കഥയെഴുതുകയും ചെയ്തു.
2019-ൽ ടിവി പരമ്പര എംടിവി ഷുഗ ഡൗൺ സൗത്തിന്റെ രണ്ടാം സീസണിന്റെ എപ്പിസോഡുകൾ അവർ സംവിധാനം ചെയ്തു.
പുറംകണ്ണികൾ
വർഗ്ഗം:1985-ൽ ജനിച്ചവർ വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
പച്ചവരയൻ ചേരാച്ചിറകൻ
ഉരസ്സിന് മുകൾ ഭാഗത്ത് നിവർന്ന പച്ച വരകളുള്ള ചേരാചിറകൻ കുടുംബത്തിൽ ഉള്ള ഒരു സൂചിത്തുമ്പിയാണ് പച്ചവരയൻ ചേരാച്ചിറകൻ. ഇന്ത്യ, തായ്‌ലാന്റ്, ബംഗ്ലാദേശ് എന്നീ രാജ്യങ്ങളിൽ ഇവ കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ വർഗ്ഗം:കേരളത്തിലെ തുമ്പികൾ
ജോൺ ഒകീഫ്
ബ്രിട്ടീഷ് അമേരിക്കൻ ഗവേഷകനാണ് ജോൺ ഒകീഫ് (ജനനം : 18 നവംബർ 1939). തലച്ചോറിലെ കോശങ്ങൾ ദിശാനിർണയം നടത്തുന്നത് സംബന്ധിച്ച് നടത്തിയ പഠനത്തിന് നോർവീജിയൻ ദമ്പതികളും ഗവേഷകരുമായ എഡ്വേഡ് മോസർ, മേയ് ബ്രിട്ട് മോസർ എന്നിവരോടൊപ്പം 2014 ൽ വൈദ്യശാസ്ത്രത്തിനുള്ള നോബൽ പുരസ്‌ക്കാരം ലഭിച്ചു.
ജീവിതരേഖ
ലണ്ടൻ യൂണിവേഴ്‌സിറ്റി കോളേജിലെ ന്യൂറൽ സർക്യൂട്ട് ആൻഡ് ബീഹേവിയറൽ വിഭാഗം മേധാവി ആണ് ജോണ് കീഫ്.
ഗവേഷണം
നമ്മുടെ തലച്ചോറിലെ 'ആന്തര സ്ഥലകാലബോധ' സംവിധാന'ത്തിലെ ആദ്യഘടകം 1971-ൽ ജോൺ ഒകീഫ് ആണ് കണ്ടെത്തിയത്. എലികളെ ഉപയോഗിച്ച് നടത്തിയ പരീക്ഷണത്തിൽ, ഓരോ പ്രത്യേക സ്ഥലത്തെത്തുമ്പോൾ തലച്ചോറിൽ ഹിപ്പൊകാംപസിലെ ചില പ്രത്യേക കോശങ്ങൾ പ്രവർത്തനക്ഷമമാകുന്നതായി അദ്ദേഹം കണ്ടു. അത്തരം കോശങ്ങൾ തലച്ചോറിൽ ഭൂപടം രൂപപ്പെടുത്തുന്നതായി ആ നിരീക്ഷണം തെളിയിച്ചു.
പുറം കണ്ണികൾ
വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1939-ൽ ജനിച്ചവർ വർഗ്ഗം:നവംബർ 18-ന് ജനിച്ചവർ വർഗ്ഗം:ഇംഗ്ലീഷ് ശാസ്ത്രജ്ഞർ
എലൻ ബർസ്റ്റിൻ
എലൻ ബർസ്റ്റിൻ (ജനനം, എഡ്ന റേ ഗില്ലൂലി; ഡിസംബർ 7, 1932) ഒരു അമേരിക്കൻ നടിയാണ്. നാടകങ്ങളിലെ സങ്കീർണ്ണ സ്ത്രീ കഥാപാത്രങ്ങളെ അവതരിപ്പിക്കുന്നതിൽ പേരുകേട്ട അവർ ഒരു അക്കാദമി അവാർഡ്, ഒരു ടോണി അവാർഡ്, രണ്ട് പ്രൈംടൈം എമ്മി അവാർഡുകൾ എന്നിവയുൾപ്പെടെ നിരവധി പുരസ്കാരങ്ങൾ നേടിയിട്ടുണ്ട്. "ട്രിപ്പിൾ ക്രൗൺ ഓഫ് ആക്ടിങ്ങ്" നേടിയ ചുരുക്കം ചില അഭിനേതാക്കളിൽ ഒരാളാണ് അവർ.
മിഷിഗണിലെ ഡെട്രോയിറ്റ് നഗരത്തിൽ ജനിച്ച ബർസ്റ്റിൻ വിദ്യാലയ ജീവിതമുപേക്ഷിച്ച് നർത്തകി, മോഡൽ എന്നീ നിലകളിൽ ജോലി ചെയ്തു. 24-ആം വയസ്സിൽ, 1957-ൽ ബ്രോഡ്‌വേ നാടകവേദിയിലൂടെ അഭിനയരംഗത്ത് അരങ്ങേറ്റം കുറിച്ച അവർ താമസിയാതെ ടെലിവിഷൻ ഷോകളിൽ പ്രത്യക്ഷപ്പെടാൻ തുടങ്ങി. നിരവധി വർഷങ്ങൾക്ക് ശേഷം ദി ലാസ്റ്റ് പിക്ചർ ഷോയിൽ (1971) നിരൂപക പ്രശംസ നേടിയ ഒരു വേഷത്തിലൂടെ മികച്ച സഹനടിക്കുള്ള അക്കാദമി അവാർഡ് നാമനിർദ്ദേശം നേടി. ദി എക്സോർസിസ്റ്റ് (1973) എന്ന ചിത്രത്തിലെ അടുത്ത പ്രകടനത്തിലൂടെ മികച്ച നടിക്കുള്ള അക്കാദമി അവാർഡിന് നാമനിർദ്ദേശം നേടി. ജനപ്രിയമായി തുടർന്ന ഈ ചിത്രത്തെ നിരവധി പ്രസിദ്ധീകരണങ്ങൾ എക്കാലത്തെയും മികച്ച ഹൊറർ ചിത്രങ്ങളിലൊന്നായി കണക്കാക്കുന്നു. തുടർന്ന് മാർട്ടിൻ സ്‌കോർസെസിയുടെ ആലീസ് ഡസ് നോട്ട് ലിവ് ഹിയർ എനിമോർ (1974) എന്ന ചിത്രത്തിലെ ടൈറ്റിൽ റോളിലൂടെ മികച്ച നടിക്കുള്ള അക്കാദമി അവാർഡ് നേടി. 1975-ൽ സെയിം ടൈം നെക്സ്റ്റ് ഇയർ എന്ന നാടകത്തിലെ അഭിനയത്തിന് ടോണി അവാർഡ് നേടി. 1978-ലെ ഈ നാടകത്തിൻറെ ചലച്ചിത്രാവിഷ്കാരത്തിലെ അഭിനയത്തിന് അവർക്ക് ഗോൾഡൻ ഗ്ലോബ് പുരസ്കാരം ലഭിച്ചു.
നിരവധി ടെലിവിഷൻ സിനിമകളിൽ പ്രത്യക്ഷപ്പെട്ട അവർ റീസറക്ഷൻ (1980), ഹൗ ടു മേക്ക് ആൻ അമേരിക്കൻ ക്വിൽറ്റ് (1995), റിക്വയം ഫോർ എ ഡ്രീം (2000) എന്നീ ചിത്രങ്ങളിലെ അഭിനയത്തിലൂടെ കൂടുതൽ അംഗീകാരം നേടി. റിക്വയം ഫോർ എ ഡ്രീമിലെ മയക്കുമരുന്നിന് അടിമയായ ഏകാന്തയായ ഒരു സ്ത്രീയുടെ വേഷം അവതരിപ്പിച്ചതിന്റെ പേരിൽ, അവർ വീണ്ടും അക്കാദമി അവാർഡിനും സ്‌ക്രീൻ ആക്ടേഴ്‌സ് ഗിൽഡ് അവാർഡിനും നാമനിർദ്ദേശം ചെയ്യപ്പെട്ടു. 2010-കളിൽ, രാഷ്ട്രീയ നാടക പരമ്പരകളായ പൊളിറ്റിക്കൽ അനിമൽസ്, ഹൗസ് ഓഫ് കാർഡ്സ് തുടങ്ങിയ ടെലിവിഷൻ പരമ്പരകളിൽ അവർ പ്രത്യക്ഷപ്പെടുകയും ഇവ രണ്ടും എമ്മി അവാർഡ് നാമനിർദ്ദേശങ്ങൾ നേടുകയും ചെയ്തു. 2000 മുതൽ, ന്യൂയോർക്ക് നഗരത്തിലെ ഒരു നാടക വിദ്യാലയമായ ആക്ടേഴ്സ് സ്റ്റുഡിയോയുടെ സഹപ്രസിഡന്റായിരുന്നു. 2013 ൽ, നാടകരംഗത്തെ പ്രവർത്തനത്തിൻറെ പേരിൽ അമേരിക്കൻ തിയേറ്റർ ഹാൾ ഓഫ് ഫെയിമിൽ അവരെ ഉൾപ്പെടുത്തി.
ആദ്യകാലജീവിതം
മിഷിഗണിലെ ഡെട്രോയിറ്റിൽ കോറിൻ മേരിയുടെയും (മുമ്പ്, ഹാമെൽ) ജോൺ ഓസ്റ്റിൻ ഗില്ലൂലിയുടെയും മകളായി ബർസ്റ്റിൻ എഡ്ന റേ ഗില്ലൂലി എന്ന പേരിലാണ് അവർ ജനിച്ചത്. "ഐറിഷ്, ഫ്രഞ്ച്, പെൻസിൽവാനിയ ഡച്ച്, ഒരൽപ്പം കനേഡിയൻ ഇന്ത്യൻ" എന്നാണ് അവർ തന്റെ വംശപരമ്പരയെ വിശേഷിപ്പിച്ചത്. ബർസ്റ്റിന് ജാക്ക് എന്ന ഒരു ജ്യേഷ്ഠനും സ്റ്റീവ് എന്ന ഒരു ഇളയ സഹോദരനുമുണ്ട്. ചെറുപ്പത്തിൽതന്നെ അവളുടെ മാതാപിതാക്കൾ വിവാഹമോചനം നേടിയതിനാൽ, അവളും സഹോദരന്മാരും മാതാവിനും രണ്ടാനച്ഛനുമൊപ്പമാണ് താമസിച്ചിരുന്നത്.
ഒരു പ്രത്യേക പഠനമേഖല തിരഞ്ഞെടുക്കാൻ വിദ്യാർത്ഥികളെ അനുവദിക്കുന്ന യൂണിവേഴ്സിറ്റി-പ്രിപ്പറേറ്ററി സ്കൂളായ കാസ് ടെക്നിക്കൽ ഹൈസ്കൂളിൽ ബർസ്റ്റിൻ പഠനത്തിൻ ചേർന്നു. അവിടെ ബർസ്റ്റിൻ ഫാഷൻ ഇല്ലുട്രേഷൻ മേഖലയിൽ പ്രാവീണ്യം നേടി. ഹൈസ്കൂൾ പഠനകാല്ത്ത് ഒരു ചിയർ ലീഡർ, സ്റ്റുഡന്റ് കൗൺസിൽ അംഗം, അവളുടെ നാടക ക്ലബ്ബിന്റെ പ്രസിഡന്റ് എന്നീ സ്ഥാനങ്ങളി‍ൽ പ്രവർത്തിച്ചു. സീനിയർ വർഷത്തിൽ ക്ലാസുകളിൽ പരാജയപ്പെട്ടതിനെത്തുടർന്ന് ഹൈസ്കൂൾ പഠനം ഉപേക്ഷിച്ചു. താമസിയാതെ, ബർസ്റ്റിൻ കെറി ഫ്‌ലിൻ എന്ന പേര് സ്വീകരിച്ചുകൊണ്ട് ഒരു നർത്തകിയായി പ്രവർത്തിച്ചു, തുടർന്ന് 23 വയസ്സ് വരെ മോഡലായി ജോലി ചെയ്തു. പിന്നീട് ഡാളസിലേക്ക് മാറിയി അവർ, അവിടെ മോഡലിംഗ് ജോലി തുടരുകയും ന്യൂയോർക്ക് നഗരത്തിലേയ്ക്ക് മാറുന്നതിന് മുമ്പ് മറ്റ് ഫാഷൻ ജോലികളിലേർപ്പെടുകയും ചെയ്തു.
അവലംബം
വർഗ്ഗം:1932-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ
മധൂംപുളി
മെലാസ്റ്റൊമാറ്റേസീ സസ്യകുടുംബത്തിലെ അംഗമാണ് മധൂംപുളി(Sonerila rheedei). നിത്യഹരിതവനങ്ങളിലും അർദ്ധനിത്യഹരിത വനങ്ങളിലും കാണപ്പെടുന്ന ഈ ചെടി പശ്ചിമഘട്ടത്തിലെ തദ്ദേശീയ സസ്യമാണ്. 15 സെ മീ വരെ ഉയരമുള്ള ഇതിന്റെ തണ്ടുകൾ നാല് അരികുകളുള്ളതും രോമാവൃതവുമാണ്. അണ്ഡാകൃതിയിൽ അറ്റം കൂർത്ത ഇലകളുടെ മുകൾഭാഗം രോമാവൃതവും കീഴ്ഭാഗം മങ്ങിയനിറത്തോടു കൂടിയതുമാണ്. പൂക്കൾക്ക് പിങ്ക് നിറം. കായകൾ ബ്രൌൺ നിറത്തിൽ നീണ്ട് ഉരുണ്ടവയാണ്.
അവലംബം
വർഗ്ഗം:നീലിയാർകോട്ടത്തെ സസ്യജാലം
സീരി എ
ഇറ്റാലിയൻ ദേശീയ ഫുട്ബോൾ ലീഗാണ് സീരി എ എന്നറിയപ്പെടുന്ന  സീരി എ ടി.ഐ.എം. ഇറ്റാലിയൻ ഫുട്ബോളിലെ പ്രഥമ സ്ഥാനത്തുള്ള ലീഗാണിത്. 20 ടീമുകളാണ് ഓരോ സീസണിലും സീരി എയിൽ മത്സരിക്കുന്നത്. ഇതിൽ 17 ടീമുകൾ മുൻവർഷത്തെ ടീമുകളും മൂന്ന് ടീമുകൾ രണ്ടാം ഡിവിഷൻ ലീഗായ സീരി ബിയിൽ നിന്ന് ഉയർത്തപ്പെട്ട ടീമുകളുമാണ്. രണ്ടാം ഡിവിഷനിൽ നിന്ന് മൂന്ന് ടീമുകൾ ഉയർത്തപ്പെടുന്നതോടൊപ്പം സീരി എയിലെ അവസാന മൂന്ന് സ്ഥാനക്കാരെ രണ്ടാം ഡിവിഷനിലേക്ക് തരം താഴ്ത്തപ്പെടുകയും ചെയ്യും.
അവലംബം
വർഗ്ഗം:ഫുട്ബോൾ മത്സരങ്ങൾ വർഗ്ഗം:ഇറ്റാലിയൻ ഫുട്ബോൾ
അനിൽ ബോറോ
ബോഡോ ഭാഷയിലെഴുതുന്ന കവിയും സാഹിത്യ വിമർശകനും നോവലിസ്റ്റുമാണ് അനിൽ ബോറോ (ജനനം : 9 ഡിസംബർ 1961). ദെൽഫിനി ഒൻതായ് മ്വാദായ് അർവ് ഗുബുൻ ഗുബുൻ കൊൻതായ് എന്ന കാവ്യ സമാഹാരം 2013 ൽ കേന്ദ്ര സാഹിത്യ അക്കാദമി പുരസ്കാരത്തിന് അർഹമായി.
ജീവിതരേഖ
ഇംഗ്ലീഷിൽ എം.എ യും ബോഡോ നാടോടി വിജിഞീനീയത്തിൽ പിഎച്ച്.ഡി ബിരുദവും നേടി ഗോഹാട്ടി സർവകലാശാലയിൽ അസിസ്റ്റന്റ് പ്രൊഫസറായി ജോലി ചെയ്യുന്നു. നാടോടി സാഹിത്യത്തിലും വടക്കു കിഴക്കൻ ഇന്ത്യൻ സംഗീതത്തെക്കുറിച്ചും ഗവേഷണ പ്രബന്ധങ്ങൾ പ്രസിദ്ധീകരിച്ചിട്ടുണ്ട്. ആസാമീസ്, ഇംഗ്ലീഷ് ഭാഷകളിലുമെഴുതാറുണ്ട്.
അവലംബം
വർഗ്ഗം:ബോഡോ കവികൾ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
പാതാള പൂന്താരകൻ
കേരളത്തിൽ നിന്നും കണ്ടെത്തിയ പുതിയൊരിനം തദ്ദേശീയ ഭൂഗർഭമത്സ്യമാണ് പാതാള പൂന്താരകൻ. കേരള ഫിഷറീസ് സമുദ്ര പഠന സർവകലാശാലയിലെ ഗവേഷകർ 2019-ൽ കോഴിക്കോട് ചേരിഞ്ചാലിൽ 6 മീറ്റർ ആഴമുള്ള കിണറ്റിൽ നിന്നുമാണ് ഇതിനെ കണ്ടെത്തിയത്. ഇൽ ലോച്ച് (പൂന്താരകൻ) വർഗത്തിൽപ്പെട്ട ഇതിന് ‘പാജിയോ ഭുജിയോ’ (പാതാള പൂന്താരകൻ) എന്നു പേരു നൽകി. 25 മില്ലീമീറ്റർ മാത്രം വലിപ്പമുള്ള ഇവയെ കേരളത്തിൽ മാത്രം കണ്ടുവരുന്നു. സുതാര്യമായ ശരീരമുള്ള ഇവയുടെ തൊലിക്കുള്ളിലൂടെ ആന്തരിക അവയവങ്ങൾ കാണാൻ സാധിക്കും. പൂർണ്ണ വളർച്ചയെത്താത്ത കണ്ണുകളാണ് ഇവയ്ക്കുള്ളത്. നീളമേറിയ മീശകളുപയോഗിച്ച് ഇരപിടിക്കുന്ന ഇവയ്ക്ക് വെള്ളത്തിലെ മറ്റ് ചലനങ്ങൾ എളുപ്പത്തിൽ തിരിച്ചറിയാനും സാധിക്കും. പശ്ചിമഘട്ടത്തിനും തീരദേശത്തിനും ഇടയിലുള്ള ചെങ്കൽപ്രദേശങ്ങളിലെ ഉറവുചാലുകളാണ് ഇവയുടെ പ്രധാന ആവാസമേഖല.
പുറത്തേക്കുള്ള കണ്ണികൾ
വർഗ്ഗം:ഭൂഗർഭമത്സ്യങ്ങൾ വർഗ്ഗം:കേരളത്തിൽ നിന്നും കണ്ടെത്തിയ ജന്തുക്കൾ വർഗ്ഗം:കേരളത്തിലെ തദ്ദേശീയ മത്സ്യങ്ങൾ
കിംബർലി വില്ല്യംസ് പൈസ്ലി
കിംബർലി പെയ്നെ വില്ല്യംസ്-പെയ്സ്ലി (മുമ്പ് വില്ല്യംസ്, ജനനം : 1971 സെപ്റ്റംബർ 14) ഒരു അമേരിക്കൻ നടിയാണ്. ‘അക്കോഡിംഗ് ടു ജിം’, ‘നാഷ്വില്ലെ’ എന്നീ ചിത്രങ്ങളിലെ സഹനടിയായുള്ള പ്രകടനംകൊണ്ട്  അവർ പ്രസിദ്ധയാണ്. അവരുടെ അഭിനയമികവുകൊണ്ടു പ്രസിദ്ധമായ ‘ഫാദർ ഓഫ് ദ ബ്രൈഡ്’ തുടർച്ചയായി ഇറങ്ങിയ ‘ഫാദർ ഓഫ് ദ ബ്രൈഡ് പാർട്ട് 2’ എന്നിവ അവർക്ക് പല അവാർഡുകളും ലഭിക്കുന്നതിനിടയാക്കുകയും ചെയ്തു. തൻറെ അഭിനയ ജീവിതത്തിലുടനീളം അവർ അതിഥിയെ താരമായി ടെയിൽസ് ഫ്രം ദ ക്രിപ്റ്റ്, ജോർജ് ലോപ്പസ്, ലെസ്സ് ദാൻ പെർഫെക്റ്റ് ഉൾപ്പെടെയുള്ള ടി.വി. ഷോകളിൽ മുഖംകാട്ടിയിരുന്നു. സേഫ് ഹൗസ്, ദി ക്രിസ്മസ് ഷൂസ്, ലക്കി 7 എന്നിവയുൾപ്പെടെയുള്ള ടി.വി. ചിത്രങ്ങളിളെ അവരുടെ വേഷങ്ങളുടെ പേരിലും അവർ അറിയപ്പെടുന്നു. ഇതുകൂടാതെ അവർ രചനയും സംവിധാനവും നിർവ്വഹിച്ച ഷേഡ് എന്ന ഷോർട്ട് ഫിലിമിലെ ലോറ പാർക്കർ എന്ന കഥാപാത്രം എടുത്തു പറയേണ്ടതാണ്. വില്ല്യംസ് വിവാഹം കഴിച്ചിരിക്കുന്നത് സംഗീതജ്ഞൻ ബ്രാഡ് പൈസ്ലിയെയാണ്. അവർക്ക് രണ്ടു കുട്ടികളുമുണ്ട്. നടിയായ ആഷ്ലി വില്യംസ് അവരുടെ സഹോദരിയാണ്.
ആദ്യകാലജീവിതം
ന്യൂയോർക്കിലെ റയിയിൽ ജനിച്ച വില്യംസ്-പൈസ്ലി, ഫണ്ട് റെയ്സറായ ലിൻഡാ ബാർബറയുടെയും (മുൻകാല നാമം പൈനെ) ആരോഗ്യ, ശാസ്ത്ര ഗ്രന്ഥകാരനായ ഗർനി വില്യംസ് മൂന്നാമൻറേയും പുത്രിയാണ്. അവരുടെ ഒരു സഹോദരി ആഷ്ലി ഒരു നടിയും ജയ് സഹോദരനുമാണ്.
അവലംബം
വർഗ്ഗം:1971-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ നാടകനടിമാർ
തൊണ്ണൂർക്കര
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് തൊണൂർക്കര. ചേലക്കര പഞ്ചായത്തിൽ ആണ് ഈ ഗ്രാമം ഉൾപ്പെടുന്നത്.
ജനസംഖ്യ
2001 ലെ സെൻസസ് പ്രകാരം തൊണ്ണൂർക്കരയിലെ ആകെയുള്ള ജനസംഖ്യ 6287 ആണ്. അതിൽ 2984 പുരുഷന്മാരും 3303 സ്ത്രീകളും ആണ്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ലൈം രോഗം
മാൻചെള്ളിൽ നിന്ന് പകരുന്ന രോഗമാണ് ലൈം ഡിസീസ്. പനി, ഛർദി തുടങ്ങിയവയാണ് രോഗ ലക്ഷണങ്ങൾ. അമേരിക്കയിൽ ചില സംസ്ഥാനങ്ങളിൽ വ്യാപകമാണെങ്കിലും ഇന്ത്യയിൽ വളരെ അപൂർവമാണ് ലൈംഡിസീസ്.
ബൊറീലിയ ജനുസ്സിൽ പെട്ട മൂന്ന് ബാക്ടീരിയകളാണ് മനുഷ്യരിൽ ഈ അസുഖം ഉണ്ടാക്കുന്നത്. . ഈ രോഗം ആദ്യമായി റിപ്പോർട്ട് ചെയ്യപ്പെട്ടത് അമേരിക്കൻ ഐക്യനാടുകളിലെ ലൈം നഗരത്തിലാണെന്നതുകൊണ്ട് ഇതിനെ ലൈം രോഗം എന്ന് വിളിക്കുന്നു. ഇക്സോഡെസ് എന്ന ചെള്ളാണ് രോഗവാഹകകാരി. പനി, തലവേദന, ക്ഷീണം, വിഷാദം, ത്വഗ്രക്തിമ എന്നിവയാണ് പ്രധാന രോഗലക്ഷണങ്ങൾ. ബൊറീലിയ ബുഗ്ഡോർഫേറി എന്ന ബാക്ടീരിയയാണ് അമേരിക്കൻ ഐക്യനാടുകളിലെ പ്രധാന രോഗകാരി. 1981-ൽ വില്ലി ബുർഗ്ഡോർഫറാണ് ഈ ബാക്ടീരിയയെ കണ്ടെത്തിയത്.
രോഗലക്ഷണങ്ങൾ
ശരീരത്തിലെ പല അവയവവ്യൂഹങ്ങളെയും ഒരേസമയം ബാധിക്കുന്ന അസുഖമാണ് ലൈം രോഗം. മറ്റ് ബാക്ടീരിയൽ രോഗങ്ങളിലുണ്ടാവുന്ന സാധാരണ രോഗലക്ഷണങ്ങൾ ലൈം രോഗബാധിതരിലും കാണപ്പെടാം. രോഗാണു ശരീരത്തിൽ പ്രവേശിച്ച് ഒന്നോ രണ്ടോ ആഴ്ചകൾക്കുള്ളിൽ രോഗലക്ഷണങ്ങൾ കാണപ്പെടും. 7 ശതമാനം രോഗികളിൽ രോഗലക്ഷണങ്ങൾ ഒന്നും തന്നെ പ്രകടമാവുകയില്ല. ശരീരത്തിൽ ചെള്ളിന്റെ കടിയേറ്റ ഭാഗത്ത് ത്വഗ്രക്തിമ വരുന്നതാണ് ആദ്യലക്ഷണം. ഇതിനെ ക്രോണിക്കം മൈഗ്രൻസ് ത്വഗ്രക്തിമ എന്ന് പറയുന്നു. ചുവന്ന വേദനയില്ലാത്ത വൃത്താകൃതിയിലുള്ള പാടുകളാണ് കാണപ്പെടുക. പാടിന്റെ ഉൾഭാഗത്ത് കടും ചുവപ്പ് നിറവും, അതിനു പുറത്ത് വൃത്താകൃതിയിലായി സാധാരണ ത്വക്കിന്റെ നിറവും, പുറത്തായി ഇളം ചുവപ്പ് നിറത്തിലുള്ള വൃത്തമായും ആണ് ത്വഗ്രതിമ കാണപ്പെടുക. ഇതിനെ 'ബുൾസ് ഐ' ആകാരം എന്ന് വിളിക്കുന്നു. 80 ശതമാനം രോഗികളിലും ത്വഗ്രക്തിമ കാണപ്പെടുന്നു. ഇതുകൂടാതെ, തലവേദന, തൊണ്ടവേദന, ക്ഷീണം എന്നിവയും രോഗത്തിന്റെ ആദ്യഘട്ടത്തിന്റെ ലക്ഷണങ്ങളാണ്. രോഗത്തിന്റെ ആദ്യഘട്ടം പുരോഗമിക്കും തോറും ബാക്ടീരിയ ശരീരത്തെ ഒന്നാകെയായി ബാധിച്ചു തുടങ്ങുന്നു.ബൊറീലിയൽ ലിംഫോസൈറ്റോമ എന്ന് വിളിക്കുന്ന പർപ്പിൾ നിറത്തിലുള്ള ചെറിയ മുഴകൾ പുറം ചെവിയിലും, മുലഞെട്ടിലും, വൃഷണസഞ്ചിയിലും കാണപ്പെടാം. മുഖ ഞരമ്പിന്റെ ബലഹീനത, മെനിഞ്ചൈറ്റിസ്, എങ്കെഫലൈറ്റിസ്, വെളിച്ചത്തോടുള്ള വിരക്തി എന്നീ രോഗലക്ഷണങ്ങളും കാണപ്പെടാം. ഈ രോഗലക്ഷണങ്ങളെ ഒന്നാകെ ന്യൂറോബൊറീലിയോസിസ് എന്ന് വിളിക്കുന്നു.
പകർച്ച
വനപ്രദേശങ്ങളിൽ കാണുന്ന ചെള്ളുകളിലുള്ള 'ബൊറോലിയ ബാക്ടീരിയ'യാണ് ഇതു പരത്തുന്നത്. ഇത്തരം ബാക്ടീരിയ വാഹകരായ ചെള്ളുകൾ കടിച്ചാണ് മനുഷ്യരിൽ ഒരാളിൽനിന്ന് ഒരാളിലേക്ക് രോഗം പകരുന്നത്.
രോഗകാരണം
ബൊറീലിയ ജനുസ്സിൽ പെട്ട സ്പൈറൊകീറ്റ് ബാക്ടീരിയയാണ് രോഗകാരി. ബൊറീലിയ ബുർഗ്ഡോർഫേറി എന്ന ബാക്ടീരിയമാണ് അമേരിക്കൻ ഐക്യനാടുകളിൽ ഈ രോഗത്തിനു കാരണമായ ബാക്ടീരിയ. ബൊറീലിയ ബുർഗ്ഡോൾഫേറി ജനുസ്സിൽ 18 ഓളം സ്പീഷീസുകൾ ഉണ്ട്. എന്നാൽ ബൊറീലിയ ബുർഗ്ഡോൾഫേറിയാണ് മറ്റു ബൊറീലിയൻ ബാക്ടീരിയകളെക്കാൽ കൂടുതലായി രോഗം ഉണ്ടാക്കുന്നത്. ഇക്സോഡസ് സ്കാപുലാരിസ്, ഇക്സോഡെസ് റൈനിക്കസ്, ഇക്സോഡസ് പസിഫിക്കസ് എന്നീ ചെള്ളുകളാണ് രോഗവാഹകർ.
രോഗനിർണ്ണയം
ത്വഗ്രക്തിമ, മുഖ പാൾസി, ആർത്രൈറ്റിസ്, മറ്റ് രോഗലക്ഷണങ്ങൾ എന്നിവ വച്ചാണ് രോഗനിർണ്ണയം നടത്തുന്നത്. രക്തപരിശോധനയിലൂടെയും ബൊറീലിയൽ ലൈം പനി സ്ഥിതീകരിക്കാവുന്നതാണ്. വെസ്റ്റേൺ ബ്ലോട്ട്, എലൈസ എന്നീ ലാബ് പരിശോധനകളാണ് കൂടുതലായും രോഗനിർണ്ണയത്തിനായി ചെയ്തുവരുന്നത്. എന്നാൽ ഇവയുടെ സ്വീകാര്യത സംശയാസ്പദമാണ്. 70 ശതമാനം രോഗബാധിതരിലേ ഇവ പോസിറ്റീവായി ലഭിക്കാറുള്ളൂ.
മരുന്നുകൾ
ചെള്ളിന്റെ കടിയേൽക്കാൻ ഇടവരുത്താതിരിക്കലാണ് ഏറ്റവും നല്ല പ്രതിരോധമാർഗ്ഗം. വസ്ത്രങ്ങളിൽ പെർമെത്രിൻ സ്പ്രേ ചെയ്യുന്നത് ചെള്ളിനെ അകറ്റി നിർത്താൻ പ്രയോജനപ്രദമായിരിക്കും. ലൈം രോഗത്തിനെതിരായി ഒരു റീകോംബിനന്റ് കുത്തിവെപ്പ് വികസിപ്പിക്കപ്പെട്ടിട്ടുണ്ടെങ്കിലും ഇന്ത്യൻ വിപണിയിൽ ലഭ്യമല്ല. ഡോക്സിസൈക്ലിൻ, സെഫാലോസ്പോറിനുകൾ, എറിത്രോമൈസിൻ എന്നിവ ഗുണം ചെയ്യും.
വാക്സിൻ
ലൈം രോഗത്തിനെതിരായി, ബി. ബർഗ്ഡോർഫെറിയുടെ പുറം ഉപരിതല പ്രോട്ടീൻ എ (ഓസ്പ) അടിസ്ഥാനമാക്കിയുള്ള ഒരു പുനർസംയോജക വാക്സിൻ സ്മിത്ത്ക്ലൈൻ ബീച്ചം വികസിപ്പിച്ചെടുത്തു. പതിനായിരത്തിലധികം ആളുകൾ ഉൾപ്പെട്ട ക്ലിനിക്കൽ പരീക്ഷണങ്ങളിൽ, മിതവും ക്ഷണികവുമായ പാർശ്വഫലങ്ങൾ മാത്രമുള്ള ലൈംറിക്സ് എന്ന് പേര് നൽകിയ വാക്സിൻ 76% മുതിർന്നവരിലും 100% കുട്ടികളിലും രോഗ പ്രതിരോധം നൽകുന്നതായി കണ്ടെത്തി. ഈ പരീക്ഷണങ്ങളുടെ അടിസ്ഥാനത്തിൽ 1998 ഡിസംബർ 21 ന് ഫുഡ് ആൻഡ് ഡ്രഗ് അഡ്മിനിസ്ട്രേഷൻ (എഫ്ഡിഎ) ലൈംറിക്സ് അംഗീകരിച്ചു.
വാക്സിൻ അംഗീകരിച്ചതിനുശേഷം, ക്ലിനിക്കൽ പ്രാക്ടീസിലേക്കുള്ള പ്രവേശനം വിവിധ കാരണങ്ങളാൽ മന്ദഗതിയിലായിരുന്നു, അതിന്റെ ചിലവ് പലപ്പോഴും ഇൻഷുറൻസ് കമ്പനികൾ തിരിച്ചടച്ചിരുന്നില്ല. പിന്നീട്, നൂറുകണക്കിന് വാക്സിൻ സ്വീകർത്താക്കൾ വാക്സിൻ മൂലം തങ്ങൾക്ക് ഓട്ടോ ഇമ്മ്യൂണിറ്റിയും മറ്റ് പാർശ്വഫലങ്ങളും ഉണ്ടായതായി റിപ്പോർട്ട് ചെയ്തു. വാക്സിൻ ഈ ആരോഗ്യപ്രശ്നങ്ങൾക്ക് കാരണമായെന്ന് ആരോപിച്ച് ചില അഭിഭാഷക ഗ്രൂപ്പുകളുടെ പിന്തുണയോടെ ഗ്ലാക്സോ സ്മിത്ത്ക്ലൈനിനെതിരെ നിരവധി ക്ലാസ്-ആക്ഷൻ കേസുകൾ ഫയൽ ചെയ്തു. ഈ അവകാശവാദങ്ങളെ എഫ്ഡി‌എയും രോഗ നിയന്ത്രണ കേന്ദ്രങ്ങളും അന്വേഷിച്ചുവെങ്കിലും വാക്സിനും ഓട്ടോഇമ്മ്യൂൺ രോഗ പരാതികളും തമ്മിൽ യാതൊരു ബന്ധവുമില്ല എന്ന് കണ്ടെത്തുകയും ചെയ്തു. വാക്സിൻ മൂലമാണ് പരാതികളിൽ പറഞ്ഞിരിക്കുന്ന പാർശ്വഫലങ്ങൾ ഉണ്ടായതെന്നതിന് തെളിവുകൾ ഇല്ലാതിരുന്നിട്ടും നെഗറ്റീവ് മീഡിയ കവറേജ് മൂലവും വാക്സിൻ പാർശ്വഫലങ്ങളെക്കുറിച്ചുള്ള ഭയത്താലും വിൽപ്പന ഇടിഞ്ഞു, തുടർന്ന് 2002 ഫെബ്രുവരിയിൽ ഗ്ലാക്സോ സ്മിത്ത്ക്ലൈൻ യുഎസ് വിപണിയിൽ നിന്ന് ലൈംറിക്സ് പിൻവലിച്ചു.
കേരളത്തിൽ
2013 മാർച്ചിൽ വയനാട്ടിൽ ഈ രോഗം നിമിത്തം ഒരാൾ മരിച്ചിരുന്നു
പുൽനീലി
ദക്ഷിണേഷ്യയിൽ കാണപ്പെടുന്ന ഒരിനം നീലി ചിത്രശലഭമാണ് പുൽനീലി (Pseudozizeeria maha).
ഉപജാതികൾ
Pseudozizeeria maha-യുടെ ഉപവിഭാഗങ്ങൾ:-
ഭക്ഷ്യ സസ്യങ്ങൾ
ആതിഥേയ സസ്യങ്ങളിൽ മുട്ടയിടുകയും ലാർവ വിരിയിക്കുകയും ചെയ്യുന്നു. സസ്യങ്ങളിൽ ഓക്സാലിഡേസീ കുടുംബത്തിലെ അംഗമായ ഓക്സാലിസ് കോർണിക്കുലേറ്റ(പുളിയാറില), ചില ഫാബേസീകൾ, അക്കാന്തേസീ എന്നിവ ഉൾപ്പെടുന്നു.
പുറം കണ്ണികൾ
വർഗ്ഗം:നീലി ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
ജയ്ദീപ് മൽഹോത്ര
ഇന്ത്യ ആസ്ഥാനമായുള്ള ഗൈനക്കോളജിസ്റ്റും വന്ധ്യതാ വിദഗ്ധയും ഒരു എയ്‌സ് സോണോളജിസ്റ്റുമാണ് ജയ്ദീപ് മൽഹോത്ര. അവർ റെയിൻബോ IVF-ന്റെ വന്ധ്യതാ കേന്ദ്രത്തിന്റെ സ്ഥാപകയാണ്. കൂടാതെ ആശുപത്രിയുടെ ഡയറക്ടറായും പ്രവർത്തിക്കുന്നു. നേപ്പാളിലെ ആദ്യത്തെ 100 IVF കുഞ്ഞുങ്ങൾക്ക് നേപ്പാളിലെ പ്രധാനമന്ത്രിയിൽ നിന്ന് മൽഹോത്ര അവാർഡ് ഏറ്റുവാങ്ങി. അവരുടെ ക്ലിനിക്കായ റെയിൻബോ IVF വിജയകരമായ IVF, ICSI, TESA, ഇരട്ടകൾ, ട്രിപ്പിൾസ് എന്നിവയ്ക്ക് ഉത്തർപ്രദേശിൽ ഒന്നാമതായിരുന്നു.
മൽഹോത്ര ഇന്ത്യൻ സൊസൈറ്റി ഫോർ അസിസ്റ്റഡ് റീപ്രൊഡക്ഷൻ, ഇന്ത്യൻ സൊസൈറ്റി ഓഫ് പ്രെനറ്റൽ ഡയഗ്നോസിസ് ആൻഡ് തെറാപ്പി, സൗത്ത് ഏഷ്യൻ ഫെഡറേഷൻ ഓഫ് മെനോപോസ് സൊസൈറ്റികളുടെ  പ്രസിഡന്റാണ്. കൂടാതെ ഫെഡറേഷൻ ഓഫ് ഒബ്‌സ്റ്റട്രിക്‌സ് & ഗൈനക്കോളജിക്കൽ സൊസൈറ്റീസ് ഓഫ് ഇന്ത്യയുടെ മുൻ പ്രസിഡന്റുമായിരുന്നു. FIGO കമ്മിറ്റി ഓഫ് റീപ്രൊഡക്റ്റീവ് മെഡിസിനിൽ അംഗമാകുന്ന ആദ്യ വനിതയാണ് അവർ.
ആദ്യകാല ജീവിതവും വിദ്യാഭ്യാസവും
ഇന്ത്യൻ സംസ്ഥാനമായ ഉത്തർപ്രദേശിലെ മീററ്റിൽ 1960 സെപ്റ്റംബർ 11 നാണ് മൽഹോത്ര ജനിച്ചത്. 1983-ൽ അലിഗഡിലെ എഎംയു ഇൻസ്റ്റിറ്റ്യൂട്ട് ഓഫ് ഒഫ്താൽമോളജിയിൽ മെഡിസിൻ (എംബിബിഎസ്) പഠിച്ച അവർ അതേ കോളേജിൽ നിന്ന് ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ പോസ്റ്റ് ഡോക്ടറൽ പഠനം പൂർത്തിയാക്കി.
അവലംബം
വർഗ്ഗം:1960-ൽ ജനിച്ചവർ
ഔസാഇ മദ്‌ഹബ്
എട്ടാം നൂറ്റാണ്ടിൽ നിലവിൽ വന്ന ഒരു ഇസ്‌ലാമിക കർമശാസ്ത്രസരണിയാണ് ഔസാഇ മദ്‌ഹബ് (الأوزاعي). ഇമാം അബ്ദുറഹ്‌മാൻ അൽ ഔസാഇ ആയിരുന്നു മദ്‌ഹബിന്റെ സ്ഥാപകൻ. ഔസാഇയുടെ മദ്‌ഹബ് സിറിയ, ഉത്തരാഫ്രിക്ക, അന്തലൂസ് എന്നിവിടങ്ങളിൽ വികാസം പ്രാപിച്ചുവെങ്കിലും അതേ ആശയത്തിൽ രംഗത്തുവന്ന മാലികീ മദ്‌ഹബിന്റെ വികാസത്തോടെ അതിൽ ലയിക്കുകയായിരുന്നു.
അയൽവാസി ഒരു ദരിദ്രവാസി
പ്രിയദർശൻ കഥയും തിരക്കഥയും  സംഭാഷണവുമെഴുതി   സംവിധാനം ചെയ്ത് 1986 ൽ പുറത്തിറങ്ങിയ മലയാളചലച്ചിത്രമാണ് അയൽവാസി  ഒരു ദരിദ്രവാസി. സുരേഷ്കുമാർ, സനൽകുമാർ എന്നിവർ നിർമ്മിച്ച ഈ ചിത്രത്തിൽ പ്രേം നസീർ, മുകേഷ്, സുകുമാരി,ശങ്കർ എന്നിവർ പ്രധാന വേഷങ്ങൾ ചെയ്തു. ചുനക്കര രാമൻ കുട്ടിയുടെ വരികൾക്ക് എം.ജി. രാധാകൃഷ്ണൻ സംഗീതസംവിധാനം നിർവഹിച്ചു.
പാട്ടരങ്ങ്
ഗാനങ്ങൾ :ചുനക്കര രാമൻ കുട്ടി ഈണം : എം.ജി. രാധാകൃഷ്ണൻ
ചിത്രം കാണുക
അയൽവാസി ഒരു ദരിദ്രവാസി(1986)
വർഗ്ഗം:1989-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എം.ജി. രാധാകൃഷ്ണൻ സംഗീതം നൽകിയ ചിത്രങ്ങൾ വർഗ്ഗം:ചുനക്കര രാമൻ കുട്ടിയുടെ ഗാനങ്ങൾ വർഗ്ഗം:ചുനക്കര-എംജി രാധാകൃഷ്ണൻ ഗാനങ്ങൾ
റോജിൻ തോമസ്
മലയാള സിനിമകളിൽ പ്രവർത്തിക്കുന്ന ഒരു ഇന്ത്യൻ ചലച്ചിത്ര സംവിധായകനും തിരക്കഥാകൃത്തുമാണ് റോജിൻ തോമസ്. അദ്ദേഹം തന്റെ സംവിധാനത്തിന്റെ തുടക്കം ഫിലിപ്സ് ആൻഡ് മങ്കി പെൻ, (2013) എന്ന ചിത്രം ഷനിൽ മുഹമ്മദിനോടൊപ്പം   സംവിധാനം ചെയ്തായിരുന്നു. ജോ ആൻഡ് ദി ബോയ് (2015) ആയിരുന്നു അദ്ദേഹത്തിന്റെ രണ്ടാമത്തെ ചിത്രം.
ഫിലിപ്സ് ആൻഡ് മങ്കി പെൻ മൂന്ന് അവാർഡുകൾ നേടി 2013 കേരള സംസ്ഥാന ചലച്ചിത്ര അവാർഡ് വേണ്ടി മികച്ച കുട്ടികളുടെ ചലച്ചിത്രം, മികച്ച ബാലതാരം ( മാസ്റ്റർ സനൂപ് ) മികച്ച കുട്ടികളുടെ ചലച്ചിത്രം ഡയറക്ടർ എന്നീ നിലകളിൽ സമ്മാനിതമായി.
ബാഹ്യ ലിങ്കുകൾ
വർഗ്ഗം:മലയാളതിരക്കഥാകൃത്തുക്കൾ വർഗ്ഗം:1992-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:തിരുവനന്തപുരം ജില്ലയിൽ ജനിച്ചവർ
ഷുഷാ ഗപ്പി
ഷുഷാ (ഷംസി) ഗപ്പി, née Shamsi Assār (شمسی عصار) (D , née Shamsi Assār [1] (شمسی عصار)1935 ഡിസംബർ 24നു ഇറാനിലെ ടെഹ്റാനിൽ ജനിച്ചു. 2008 മാർച്ച് 21നു ലണ്ടനിൽ മരിച്ചു.) ഒരു എഴുത്തുകാരിയും പത്രാധിപരും പേർഷ്യനും പാശ്ചാത്യവുമായ നാടോടിസംഗിതത്തിന്റെ ഗായികയും ആയിരുന്നു. 1960ന്റെ അന്ത്യഘട്ടത്തിൽ അവർ ലണ്ടൻ നഗരത്തിൽ താമസിച്ചിരുന്നു.
മുൻകാലജീവിതം
അവരുടെ പിതാവ് ആയ ഗ്രാന്റ് ആയത്തൊള്ള സായ്യെദ് മൊഹമ്മെദ് കാസെം അസ്സാർ (آيت الله العظمي سيد محمد کاظم عصار) അറിയപ്പെടുന്ന ഷിയ പണ്ഡിതനും ടെഹ്റാൻ സർവ്വകലാശാലയിലെ തത്ത്വശാസ്ത്ര അദ്ധ്യാപകനും ആയിരുന്നു. 17 വയസ്സായപ്പോൾ ഷുഷായെ പാരീസിലയച്ചു. അവിടെ ഷുഷ, പൗരസ്ത്യ ഭാഷകളും തത്ത്വശാസ്ത്രവും പഠിച്ചു. ഇതിന്റെകൂടെ ഒപ്പെറ പാടാനും അഭ്യസിച്ചു. പാരീസില്വച്ച് ഷുഷ ലൂയിസ് അറഗോൺ, ജോസ് ബെർഗമിൻ, ജീൻ-പോൾ സാർത്രെ, ആൽബെർട് കാമൂ തുടങ്ങിയ കലാകാരന്മാരെയും എഴുത്തുകാരേയും കവികളേയും കണ്ടുമുട്ടി. പേർഷ്യൻ നാടോടി ഗാനങ്ങൾ ചേർത്ത് ജാക്വസ് പ്രെവെർട്ടുമായിച്ചേർന്ന്, ഒരു ആൽബം റിക്കാർഡു ചെയ്യാനായി.
ഗായിക
1971ൽ അവർ മുമ്പ് 14 വർഷം മുമ്പ് പ്രസിദ്ധീകരിച്ച ആൽബത്തിന് അനുബന്ധമായി പരമ്പരാഗതമായ പേർഷ്യൻ സംഗീതത്തിന്റെ ആൽബം അവർ പുറത്തിറക്കി. ഇപ്പോഴത്തേയ്ക്കും നാടോടി സംഗിതത്തിന്റെ പുനർവരവ് സമയമായിരുന്നു. അവർ, തന്റെ സ്വന്തം രചനകൾ പാടാനാരംഭിച്ചു. അതുപോലെ സമകാലികരായ മറ്റനേകം അതുപോലുള്ള പാട്ടുകാരുടെയും പാട്ടെഴുത്തുകാരുടെയും പാടുകളും അവർ പാടാൻ തുടങ്ങി. അവർ, ബ്രിട്ടൻ, അമേരിക്ക, യൂറോപ്യൻ ഭൂഖണ്ഡം എന്നിവിടങ്ങലിലെ പേരുകേട്ട പാട്ടുകാരിയായിമാറി. ടെലിവിഷനിലും റേഡിയോയിലും അവർ പ്രത്യക്ഷപ്പെട്ടു. 1975ൽ ലോറി ലീബെർമാൻ, ദിമിത്രി വാൻ ടോറെൻ എന്നിവരുടെകൂടെ നെതർലാന്റ്സിലും ബെൽജിയത്തിലും ഗാനാലാപനം നടത്തി.
1973ലെ ഡോക്യുമെന്റ്റിയായ ഭക്ത്യാരി മൈഗ്രേഷൻ - ദ ഷിപ് മസ്റ്റ് ലിവ് എന്നതിലെ സംഗിതം നൽകുകയും വിവരണം നൽകുകയും ചെയ്തു. ഈ ചിത്രം ഓസ്കാറിൽ ഏറ്റവും നല്ല ഡോക്യുമെന്ററി ഫീച്ചർ ആയി തിരഞ്ഞെടുക്കപ്പെട്ടു. പക്ഷെ, ഈ ചിത്രത്തിൽ അവർ നൽകിയ സംഭാവനകൾ വിസ്മരിക്കപ്പെട്ടു.
എഴുത്തുകാരിയും എഡിറ്ററും
അവരുടെ അവസാന പുസ്തകമായ The Secret of Laughter (2005) ഇറാനിലെ നാടോടിക്കഥാസമാഹാരമാണ്. പലതും മുമ്പ് അച്ചടിരൂപത്തിൽ ഇറങ്ങാത്തവയാണ്.
2005 വരെ അമേരിക്കൻ സാഹിത്യ ജേണൽ ആയ ദ പാരീസ് റിവ്യുവിന്റെ ലണ്ടൻ എഡിറ്റർ ആയിരുന്നു.
മിസ്ട്രെസ് ആന്റ് മെയ്ഡ്
യോഹാൻ വെർമീർ വരച്ച ഓയിൽ-ഓൺ-ക്യാൻവാസ് പെയിന്റിംഗാണ് മിസ്ട്രെസ് ആന്റ് മെയ്ഡ് (ഡച്ച്: ഡാം എൻ ഡൈൻസ്റ്റ്ബോഡ്).
യജമാനത്തിയുടെ പ്രണയലേഖനം നോക്കുന്ന ഒരു യജമാനത്തിയെയും അവരുടെ വേലക്കാരിയെയും ഇതിൽ ചിത്രീകരിച്ചിരിക്കുന്നു. ഈ ചിത്രം ഇപ്പോൾ ന്യൂയോർക്ക് നഗരത്തിലെ ഫ്രിക് ശേഖരത്തിലാണ് കാണപ്പെടുന്നത്.
കുർദിസ്ഥാൻ പ്രവിശ്യ
ജനസംഖ്യാശാസ്ത്രം
1996-ലെ കണക്കുകൾ പ്രകാരം ജനസംഖ്യ 1,346,383 ആയിരുന്ന പ്രവിശ്യയിലെ ജനതയിൽ 52.42 ശതമാനം നഗരവാസികളും 47.58 ശതമാനം ഗ്രാമവാസികളുമാണ്. 2011 ലെ സെൻസസ് പ്രകാരം 1,493,645 ആയി വർദ്ധിച്ച ജനസംഖ്യയുടെ 66 ശതമാനവും നഗരപ്രദേശത്താണ് താമസിച്ചിരുന്നത്.
ഈ പ്രവിശ്യയിലെ ജനസംഖ്യയുടെ ഭൂരിഭാഗവും കുർദുകളാണ്, എന്നാൽ കിഴക്കൻ പ്രവിശ്യാ അതിർത്തി പ്രദേശങ്ങളിൽ തുർക്കി വംശജരാണ് അധിവസിക്കുന്നത്. കുർദിഷ് ജനസംഖ്യയിൽ ഭൂരിഭാഗവും സൊറാനി കുർദിഷ് ഭാഷ സംസാരിക്കുമ്പോൾ ബിജാർ, ഡെസെജ് ഉൾപ്പെടെയുള്ള പ്രവിശ്യയുടെ കിഴക്കൻ ഭാഗങ്ങളിൽ തെക്കൻ കുർദിഷ് സംസാരിക്കുന്നു, അതേസമയം പ്രവിശ്യയുടെ തെക്കുപടിഞ്ഞാറൻ ഭാഗത്തുള്ള പല ഗ്രാമങ്ങളിലും ഗോരാനിയാണ് പ്രധാന ഭാഷ. ഡെൽബറാൻ, പിർ താജ്, സരിഷാബാദ്, യസുകാന്ദ്, തുപ് അഘാജ് ഉൾപ്പെടെയുള്ള പ്രവിശ്യയുടെ കിഴക്കൻ ഭാഗത്ത് ഒഗുസ് തുർക്കിക് ഭാഷാഭേദങ്ങൾ കാണാം. ഈ ഭാഷാഭേദങ്ങളെ ഇറാനിയൻ അസർബൈജാനിയിൽ നിന്ന് വ്യത്യസ്‌തമായി വിവരിക്കുന്നുവെങ്കിലും അവയുമായി ഇവയ്ക്ക് അടുത്ത ബന്ധമുണ്ട്. പ്രവിശ്യയിലെ ഒരു അധിവാസമേഖലയിലും പ്രാഥമിക ഭാഷയല്ലെങ്കിൽക്കൂടി, പ്രത്യേകിച്ച് പ്രവിശ്യയുടെ കിഴക്കൻ ഭാഗങ്ങളിലെ ജനസംഖ്യയിൽ പേർഷ്യൻ ഭാഷ കൂടുതലായി ഒന്നാം ഭാഷയായി മാറിക്കൊണ്ടിരിക്കുന്നു.
ഏറ്റവും ജനസാന്ദ്രതയുള്ള നഗരങ്ങൾ
ഇനിപ്പറയുന്ന ചിട്ടപ്പെടുത്തിയ പട്ടിക, 2016-ൽ കുർദിസ്ഥാനിലെ ഏറ്റവും ജനസംഖ്യയുള്ള നഗരങ്ങളെ പട്ടികപ്പെടുത്തുന്നു.
ചരിത്രം
കുർദിസ്ഥാനിലെ ആദ്യകാല മനുഷ്യ അധിനിവേശം ഏകദേശം 40,000 വർഷങ്ങൾക്ക് മുമ്പ് കുർദിസ്ഥാനിലെ സിർവാൻ താഴ്‌വരയിൽ നിയാണ്ടർത്താൽ മനുഷ്യൻ ജീവിച്ചിരുന്ന പാലിയോലിത്തിക്ക് കാലഘട്ടത്തിലാണ്.
ഭരണവ്യവസ്ഥ
2006, 2011, 2016 സെൻസസ് പ്രകാരം കുർദിസ്ഥാൻ പ്രവിശ്യ (കോർഡെസ്ഥാൻ ഒസ്താൻ) 10 കൗണ്ടികളായി (ഷഹ്‌റസ്ഥാൻ) ഉപ-വിഭജനം നടത്തിയിരിക്കുന്നു. ഓരോ കൗണ്ടിയ്ക്കും അതിന്റെ ഭരണ തലസ്ഥാനമായ നഗരത്തിന്റെയോ പട്ടണത്തിന്റെയോ പേരാണ് നൽകിയിരിക്കുന്നത്.
അവലംബം
വർഗ്ഗം:ഇറാൻ പ്രവിശ്യകൾ
ക്രോക്കസ് അലപ്പിക്കസ്
പശ്ചിമ സിറിയ മുതൽ ജോർദാൻ വരെ കാണപ്പെടുന്ന ഇറിഡേസീ കുടുംബത്തിലെ ക്രോക്കസ് ജനുസ്സിലെ പൂച്ചെടികളുടെ ഒരു ഇനമാണ് ക്രോക്കസ് അലപ്പിക്കസ്. ഈ സസ്യം പരിമിതമായി വനാന്തർഭാഗത്ത് കൂടുതലും മഴയില്ലാത്ത എട്ട് മാസം വരെ വരണ്ട കാലാവസ്ഥ നിറഞ്ഞ അർദ്ധ മരുഭൂമിയിലെ ആവാസവ്യവസ്ഥയിൽ കാണപ്പെടുന്നു. ഈജിപ്റ്റിലെയും സിറിയയിലെയും (ലെബനൻ) ഫ്രഞ്ച് സർജനും സസ്യശാസ്ത്രജ്ഞനുമായ ചാൾസ് ഗെയ്‌ലാർഡോട്ടാണ് (1814 - 1883) ഈ സസ്യത്തിന് നാമകരണം ചെയ്തത്. ഒക്ടോബർ മുതൽ നവംബർ വരെ പൂവിടുന്ന ക്രോക്കസ് അലപ്പിക്കസ് ഒരു ജിയോഫൈറ്റ് ആണ്. മെഡിറ്ററേനിയൻ ആവാസ വ്യവസ്ഥകളിൽ വളരുന്ന ഇവയിൽ വെളുത്ത പുഷ്പം കാണപ്പെടുന്നു. ഇതിന്റെ ബൾബുകളും മൃദുവായ വിത്തുകളും അസംസ്കൃതമായി ഭക്ഷണത്തിലുൾപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:ഇറിഡേസീ
ബഡ്ജറെഗാർ
വളർത്തുപക്ഷിയായി പ്രചാരത്തിൽ കാണപ്പെടുന്ന നീണ്ട വാലുള്ള ഒരിനം ചെറിയ ഓസ്ട്രേലിയൻ തത്തയാണു് ബഡ്ജറെഗാർ (budgerigar) (Melopsittacus undulatus) /ˈbʌdʒərᵻɡɑːr/.
ധാന്യവിത്തുകളാണു് ഇത്തരം ചെറുതത്തകളുടെ പ്രധാന ഭക്ഷണം. മെലോപ്സിറ്റാക്കസ് ജനുസ്സിൽ പെട്ട ഓസ്ട്രേലിയയിലെ ഏക ഇനമാണു് ബഡ്ജി എന്നു കൂടി വിളിപ്പേരുള്ള ഈയിനം തത്തകൾ. മരുഭൂമിയുടെസ്വഭാവമുള്ള കഠിനമായ ഓസ്ട്രേലിയൻ പരിസ്ഥിതികളിൽ അരക്കോടി വർഷങ്ങളായി ഇവ നിലനിന്നുപോന്നിട്ടുണ്ടു്. പ്രകൃത്യാ ഇവയുടെ ഉടലിനു് പച്ചയും മഞ്ഞയും കലർന്ന നിറമാണ്. പിൻകഴുത്തും പിറകുവശവും ചിറകുകളും ഇരുണ്ട ചുഴിയടങ്ങൾ കാണാം. എന്നാൽ കൂട്ടിൽ വളർത്തുന്നവയ്ക്ക് നീല, വെളുപ്പ്, മഞ്ഞ, നരച്ച നിറങ്ങൾ എന്നിവയും നിരീക്ഷിക്കപ്പെട്ടിട്ടുണ്ടു്. തീരെച്ചെറിയ വലിപ്പം, ചെലവുകുറഞ്ഞ പരിപാലനം, മനുഷ്യശബ്ദത്തെ അനുകരിക്കാനുള്ള കഴിവ് എന്നീ മെച്ചങ്ങളുള്ളതിനാൽ ഇവ ലോകമെമ്പാടും ജനപ്രിയമായ വളർത്തുപക്ഷികളാണു്. 1805-ൽ ആദ്യമായി രേഖപ്പെടുത്തിയ ഈയിനം തത്തകൾ ഇപ്പോൾ നായ്ക്കളും പൂച്ചകളും കഴിഞ്ഞാൽ എണ്ണത്തിൽ ഏറ്റവും കൂടുതലുള്ള ഓമനമൃഗങ്ങളാണു്.
ഗ്രന്ഥസൂചിക
Handbook of the Birds of the World. Vol. 4. Sandgrouse to Cuckoos. Lynx Edicions, Barcelona. ISBN 84-87334-22-9
ബാച്ചെ മഡോണ
1508-ൽ ഇറ്റാലിയൻ ചിത്രകാരനായിരുന്ന ടിഷ്യൻ വെസല്ലി ജോർജിയോണിനെ ശക്തമായി സ്വാധീനിച്ചിരുന്ന അദ്ദേഹത്തിൻറെ യൗവന കാലഘട്ടത്തിൽ തടിയിൽ ചിത്രീകരിച്ച ഒരു എണ്ണഛായാചിത്രമാണ് ബാച്ചെ മഡോണ അഥവാ മഡോണ ആൻറ് ചൈൽഡ്. ടിഷ്യൻറെ ആദ്യകാല ഭക്തിചിത്രങ്ങളിലൊന്നാണിത്. ജിയോവന്നി ബെല്ലിനിയെ അനുകരിച്ചാണ് ടിഷ്യൻ, ചിത്രത്തിൻറെ മധ്യഭാഗത്ത് മഡോണ ഇരിക്കുന്നതായി ചിത്രീകരിച്ചതെന്ന് സൂക്ഷ്‌മപരിശോധന സൂചിപ്പിക്കുന്നു. എന്നിരുന്നാലും, ഇരിപ്പുരീതി കൂടുതൽ അനൗപചാരികമാണ്. അമ്മയും കുട്ടിയും തമ്മിലുള്ള ആർദ്രമായ ബന്ധത്തിന് ചിത്രത്തിൽ കൂടുതൽ പ്രാമുഖ്യം കൊടുക്കുന്നു.
പുഴക്കര പള്ളി
ലഘുചിത്രം|പുഴക്കര പള്ളി, ചാലിയം
ബാച്ചെ മഡോണ
ഇറ്റാലിയൻ ചിത്രകാരനായിരുന്ന ജോർജിയോൺ ടിഷ്യനെ ശക്തമായി സ്വാധീനിക്കുകയും  യൗവന കാലഘട്ടത്തിൽ ജോർജിയോണിനോടൊപ്പം ചേർന്ന് വെനീഷ്യൻ സ്കൂൾ ഓഫ് ഇറ്റാലിയൻ റിനെയിസൻസ് പെയിന്റിംഗ് സ്ഥാപിക്കുകയും ചെയ്തു. ഇത് നിറത്തിലൂടെയും മാനസികാവസ്ഥയിലൂടെയും അതിന്റെ സ്വാധീനം കൈവരിക്കുന്നതു കൂടാതെ പരമ്പരാഗതമായി ഫ്ലോറൻ‌ടൈൻ പെയിന്റിംഗുമായി വ്യത്യസ്തതപുലർത്തുന്നു. ഇത് കൂടുതൽ ലീനിയർ ഡിസെഗ്നോ-ലെഡ് ശൈലിയെ ആശ്രയിക്കുന്നു.
പുഴക്കര പള്ളി
ഇന്ത്യയിൽ ആദ്യകാലത്ത് നിർമ്മിക്കപ്പെട്ട മുസ്ലിം പള്ളികളിലൊന്നാണിത്. കോഴിക്കോട് ജില്ലയിലെ ചാലിയത്തിനടുത്താണ് ഇത് സ്ഥിതിചെയ്യുന്നത്. കേരളത്തിൽ ഇസ്‌ലാം മതപ്രചരണത്തിന് നേതൃത്വം നൽകിയ മാലിക് ദീനാറും സംഘവുമാണ് ഈ പുരാതന പള്ളി നിർമ്മിച്ചതെന്ന് കരുതുന്നു. മാലിക് ദിനാറും ശിഷ്യൻമാരും ഈ പള്ളിയിൽ പ്രാർത്ഥിച്ചിരുന്നതായി വിശ്വസിക്കപ്പെടുന്നു. ഈ പള്ളിയുടെ നിർമ്മാണത്തെ സംബന്ധിച്ച് മലയാളത്തിലെ മാപ്പിളമാർ എന്ന ഗ്രന്ഥത്തിലും പരാമർശം ഉണ്ട്.
ബാച്ചെ മഡോണ
കഴിഞ്ഞകാല വൃത്തിയാക്കലുകളിൽ ചിത്രത്തിന്റെ നിർവചനത്തിന്റെ പലതും നഷ്‌ടപ്പെടാൻ കാരണമായി. സാങ്കേതിക പഠനം വെളിപ്പെടുത്തുന്നത് ചിത്രകാരൻ ആദ്യം നിവർന്നിരിക്കുന്നതും ക്യാൻവാസിന്റെ മധ്യഭാഗത്തുമായിട്ടാണ് മഡോണയെ ചിത്രീകരിച്ചിരുന്നത്. ജിയോവന്നി ബെല്ലിനിയുടെ മഡോണ രചനയോട് ഈ ചിത്രം വളരെയധികം സാമ്യതകാണിക്കുന്നു.
ഉത്ഭവം
1756-ൽ ഈ ചിത്രത്തിൻറെ ആദ്യത്തെ രേഖാമൂലമുള്ള ഉടമ പാരീസിലെ ജീൻ ഡി ജൂലിയന്നയാണ്. ഈ ചിത്രം പിന്നീട് എക്സ്റ്റെറിന്റെ ഒൻപതാമത് ഏൾ ബ്രൗൺലോ സെസിൽ ഏറ്റെടുത്തു. അദ്ദേഹത്തിന്റെ കുടുംബ ശേഖരത്തിൽ ഇത് 1888 വരെ തുടർന്നു. 1928-ൽ ജൂൾസ് ബാച്ചെ ഏറ്റെടുക്കുന്നതിന് മുമ്പ് ഇത് നിരവധി സ്വകാര്യ ശേഖരങ്ങളിലൂടെ കടന്നുപോയി. അദ്ദേഹത്തിന്റെ മരണശേഷം ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ട് 1949-ൽ ഈ ചിത്രം ഏറ്റെടുത്തു.
ചിത്രകാരനെക്കുറിച്ച്
പതിനാറാം നൂറ്റാണ്ടിലെ വെനീഷ്യൻ സ്കൂൾ ചിത്രകാരന്മാരിൽ പ്രമുഖനായിരുന്ന പ്രമുഖ ഇറ്റാലിയൻ ചിത്രകാരനായിരുന്നു ടിഷ്യൻ. മൈക്കലാഞ്ജലൊയോടൊപ്പം ഇദ്ദേഹം ഇറ്റാലിയൻ ചിത്രകലയുടെ പ്രശസ്തി വർദ്ധിപ്പിച്ചു. ടിഷ്യൻ വെനിഷ്യൻ ചിത്രകലാവിദഗ്ദ്ധനായിരുന്ന ജിയോവന്നി ബെല്ലിനിയുടെ കീഴിൽ പരിശീലനം നേടിയിരുന്നതായി കരുതപ്പെടുന്നു. ക്ലാസ്സിക്കൽ കലയുടെയും മൈക്കലാഞ്ജലോയുടെയും സ്വാധീനത്താൽ ടിഷ്യന്റെ ചിത്രങ്ങളിൽ പ്രകടമായ പരിവർത്തനം വന്നുചേർന്നു. നിറക്കൂട്ടുകളുടെ നിയന്ത്രണവും നൂതനത്വവും ടിഷ്യൻ ചിത്രങ്ങളുടെ സവിശേഷതയായി മാറിയിരുന്നു.
പുറം കണ്ണികൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ വർഗ്ഗം:ടിഷ്യൻ ചിത്രങ്ങൾ
പുഴക്കര പള്ളി
ചരിത്രം
മാലിക് ബ്നു ഹബീബ് നിർമിച്ച പള്ളി തകർത്ത് അതിന്റെ അവസാനത്തെ കല്ലുപോലും പോർച്ചുഗീസുകാർ ചാലിയം കോട്ടയുടെ നിർമ്മാണത്തിന് ഉപയോഗിച്ചു. ശൈഖ് സൈനുദ്ദീൻ മഖ്ദൂം രചിച്ച തുഹ്ഫത്തുൽ മുജാഹിദീനിലെ വിവരണമനുസരിച്ച് ഹിജ്റ 938 റബീഉൽ ആഖിർ അവസാനം (ക്രി. 1513ൽ) ആയിരുന്നു ഈ സംഭവം നടന്നത്.
അവിടെയുണ്ടായിരുന്ന ഖബ്റുകൾ പോലും തുറന്ന് അതിന്റെ കല്ലുകൾ കോട്ട നിർമ്മാണത്തിന് ഉപയോഗപ്പെടുത്തി. പള്ളി പൊളിച്ച് ചാലിയം കോട്ട പണിയുകയും, കേരളത്തിന്റെ തീരദേശങ്ങളിൽ വമ്പിച്ച നാശനഷ്ടങ്ങൾ വരുത്തുകയും ചെയ്ത പറങ്കികളെ ഈ നാട്ടിൽ നിന്നു നിഷ്കാസനം ചെയ്യാൻ ചാലിയത്തെ മുസ്ലിംകൾ തീരുമാനിച്ചു. സാമൂതിരിയുടെ സൈന്യത്തോടൊപ്പം പട്ടുമരയ്ക്കാർ എന്ന കുഞ്ഞാലി മൂന്നാമന്റെ കീഴിൽ അവർ അണിനിരന്നു. മുഹ്‌യുദ്ദീൻ മാലയുടെ കർത്താവും പണ്ഡിതനുമായ ഖാളി മുഹമ്മദ്, ശൈഖ് സൈനുദ്ദീൻ മഖ്ദൂം തങ്ങൾ, സൂഫീവര്യനായ മാമുക്കോയ ശൈഖ് തുടങ്ങിയവരും ഈ യുദ്ധത്തിൽ പങ്കെടുത്തു. ചാലിയം യുദ്ധത്തിലെ തദ്ദേശീയരുടെ വിജയത്തിന് ശേഷം പോർച്ചുഗീസുകാർ കോട്ട വിട്ടു. തുടർന്ന് ഇതിലെ സാധനങ്ങൾ എടുത്തുമാറ്റുകയും, പൊളിച്ചു നിരപ്പാക്കുകയും ചെയ്തു. അതിന്റെ കല്ലുകൾ പൊളിച്ചെടുത്ത് മാലികുബ്നു ഹബീബ് നിർമിച്ച പുഴക്കര പള്ളി പുനർനിർമ്മിക്കുകയുമായിരുന്നു. ആദ്യകാലത്തു നിർമിച്ച പള്ളിയുടെ സ്ഥാനത്ത് ഇന്നു കാണുന്നത് ഓല മേഞ്ഞതും ജീർണിച്ചതുമായ കെട്ടിടമാണെന്ന് 1960ലെ കേരള മുസ്ലിം ഡയറക്ടറിയിൽ കാണുന്നു.
വാച്ച് കണ്ടുപിടിക്കും മുമ്പ് അഞ്ചുനേരത്തെ നമസ്കാര സമയം അറിയാൻ വേണ്ടി ഇവിടെ നിഴൽ ഘടികാരമായിരുന്നു ഉപയോഗിച്ചിരുന്നത്. ശങ്കു (gnomon) എന്ന വലിയൊരു കമ്പ് മണ്ണിൽ കുത്തിനിർത്തി, അതിന്റെ നിഴൽ(ശങ്കുച്ഛായ) ഭൂമിയിൽ പതിക്കുന്നതിനെ അടിസ്ഥാനമാക്കി സമയം നിർണയിക്കുകയായിരുന്നു ആദ്യകാലത്ത് ചെയ്തു വന്നിരുന്നത്.
പുറത്തേക്കുള്ള കണ്ണികൾ
http://pabacker.blogspot.ae/2008/10/blog-post_956.html
വർഗ്ഗം:കോഴിക്കോട് ജില്ലയിലെ മുസ്ലീം പള്ളികൾ വർഗ്ഗം:കേരളത്തിലെ പുരാതന മുസ്ലിം പള്ളികൾ
ഒരു അഭിഭാഷകന്റെ കേസ് ഡയറി
കെ. മധുവിന്റെ സംവിധാനത്തിൽ മമ്മൂട്ടി, ജഗതി ശ്രീകുമാർ, വിജയരാഘവൻ, നരേന്ദ്രപ്രസാദ്, ഹീര, കാവേരി എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ഒരു അഭിഭാഷകന്റെ കേസ് ഡയറി. മാക് പ്രൊഡക്ഷൻസിന്റെ ബാനറിൽ എം. അലി ആണ് ഈ ചിത്രം നിർമ്മിച്ചത്. എസ്.എൻ. സ്വാമി ആണ് ചിത്രത്തിന്റെ രചന നിർവ്വഹിച്ചിരിക്കുന്നത്.
സംഗീതം
ഷിബു ചക്രവർത്തി എഴുതിയ ഗാനങ്ങൾക്ക് സംഗീതം പകർന്നത് രവീന്ദ്രൻ ആണ്. പശ്ചാത്തലസംഗീതം ഒരുക്കിയിരിക്കുന്നത് രാജാമണി. ഗാനങ്ങൾ ജോണിസാഗരിഗ വിപണനം ചെയ്തിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ. മധു സംവിധാനം ചെയ്ത ചലച്ചിത്രങ്ങൾ
ബുധനിലെ ഗർത്തങ്ങൾ
ബുധനിലെ പേരു നൽകപ്പെട്ട ഗർത്തങ്ങളുടെ പട്ടികയാണ് ഇത്. അന്താരാഷ്ട്ര ജ്യോതിശാസ്ത്ര സംഘടനയുടെ നിയമങ്ങളനുസരിച്ച് പുതിയൊരു ഗർത്തത്തിനു പേരു നൽകുന്നതിൻ മൂന്നു വർഷം മുമ്പെങ്കിലും മരിച്ചുപോയ പ്രസിദ്ധരായ എഴുത്തുകാരുടെയോ കലാകാരന്മാരുടെയോ പേരാണ് ബുധനിലെ ഗർത്തത്തിനു നൽകുക.
അവലംബം
വി:ബുധൻ
ക്രോക്കസ് ഷാരോജാനി
ഇറിഡേസീ കുടുംബത്തിലെ ക്രോക്കസ് ജനുസ്സിലെ പൂച്ചെടികളുടെ ഒരു ഇനമാണ് ക്രോക്കസ് ഷാരോജാനി. വടക്കുകിഴക്കൻ തുർക്കി മുതൽ കോക്കസസ് വരെ വ്യാപിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഇറിഡേസീ
ശ്രീ കമലാംബാ ജയതി
മുത്തുസ്വാമി ദീക്ഷിതർ ആഹിരിരാഗത്തിൽ ചിട്ടപ്പെടുത്തിയ ഒരു കൃതിയാണ് ശ്രീ കമലാംബാ ജയതി. കമലാംബാ നവാവരണ കൃതികളിൽ ഒൻപതാമത്തെ ആവരണമാണിത്.
പല്ലവി
ശ്രീ കമലാംബാ ജയതി ശ്രീ കമലാംബാ ജയതി ജഗദംബാ ശ്രീ കമലാംബാ ജയതി ശൃംഗാര രസ കദംബാ മദംബാ ശ്രീ കമലാംബാ ജയതി ചിദ്‌ബിംബ പ്രതിബിംബേന്ദു ബിംബാ ശ്രീ കമലാംബാ ജയതി ശ്രീപുര ബിന്ദുമധ്യസ്ഥ ചിന്താമണി മന്ദിരസ്ഥ ശിവാകാര മഞ്ചസ്ഥിത ശിവകാമേശാങ്കസ്ഥാ
അനുപല്ലവി
സൂകരാനനാദ്യർചിത മഹാത്രിപുരസുന്ദരീം രാജരാജേശ്വരീം ശ്രീകരസർവാനന്ദമയ ചക്രവാസിനീം സുവാസിനീം ചിന്തയേഹം ദിവാകര ശീതകിരണ പാവകാദി വികാസകരയാ ഭീകരതാപത്രയാദി ഭേദനധുരീണതരയാ പാകരിപു പ്രമുഖാദി പ്രാർഥിത സുകളേബരയാ പ്രാകട്യ പരാപരയാ പാലിതോദയാ കരയാ
ചരണം
ശ്രീമാത്രേ നമസ്തേ ചിന്മാത്രേ സേവിതരമാ ഹരീശ വിധാത്രേ വാമാദി ശക്തിപൂജിത പരദേവതായാഃ സകലം ജാതം കാമാദി ദ്വാദശഭിരുപാസിത കാദിഹാദി സാദിമന്ത്രരൂപിണ്യാഃ പ്രേമാസ്പദ ശിവഗുരുഗുഹജനന്യാം പ്രീതിയുക്ത മച്ചിത്തം വിലയതു ബ്രഹ്മമയ പ്രകാശിനീ നാമരൂപ വിമർശിനീ കാമകലാ പ്രദർശിനീ സാമരസ്യ നിദർശിനീ
പുറത്തേക്കുള്ള കണ്ണികൾ
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:ആഹിരി രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:കമലാംബാ നവാവരണ കൃതികൾ
കസിൻ അർജിയ
1861-ൽ ജിയോവാനി ഫട്ടോറിയുടെ കാർഡ് പെയിന്റിംഗാണ് കസിൻ അർജിയ (ലാ കുഗിന ആർജിയ). ഇപ്പോൾ ഫ്ലോറൻസിലെ ഗാലറി ഓഫ് മോഡേൺ ആർട്ട് ആണ് ഈ ചിത്രം സംരക്ഷിച്ചിരിക്കുന്നത്. മറുവശത്ത് ഒരു ലേബൽ "ജിയോ. ഫട്ടോറി അല്ലാ സുവാ കുഗിന ആർജിയ. അന്നോ 1861" (ജിയോവന്നി ഫട്ടോറി തന്റെ പ്രിയ കസിൻ അർജിയയ്ക്ക്. വർഷം 1861) എന്ന് ആലേഖനം ചെയ്തിട്ടുണ്ട്. എന്നാൽ ഇത് കലാകാരന്റെ കസിൻ ആവാൻ സാധ്യതയില്ല. അദ്ദേഹത്തിന്റെ കുടുംബത്തിൽ ആർജിയ എന്ന പേരുള്ള ആരും ഉണ്ടായിരുന്നില്ലത്രേ.
References
വർഗ്ഗം:സ്ത്രീകളുടെ ചിത്രങ്ങൾ
ചെമ്മനാട്
ചെമ്മനാട് അല്ലെങ്കിൽ ചെംനാട് കാസറഗോഡ് ജില്ലയിലെ ഒരു ഗ്രാമാമാണ്.
ജനസംഖ്യ
India census, ചെമ്മനാട് 12937 ജനങ്ങളുണ്ട്. അതിൽ, 6569 പുരുഷന്മാരും 6368 സ്ത്രീകളുമുണ്ട്.
റോങ്കെ ഒഡുസന്യ
ഒരു നൈജീരിയൻ യൊറൂബ ഭാഷാ ചലച്ചിത്ര നടിയും  ചലച്ചിത്ര നിർമ്മാതാവും സ്റ്റേജ് പെർഫോമറും ആണ് റോങ്കെ ഒഡുസന്യ.
ചെമ്മനാട്
അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
റോങ്കെ ഒഡുസന്യ
മുൻകാലജീവിതം
1973 മെയ് 3 ന് ഓഗൺ സ്റ്റേറ്റിലാണ് റോങ്കെ ഒഡുസന്യ ജനിച്ചത്.
വിദ്യാഭ്യാസം
റോങ്കെ തന്റെ വിദ്യാഭ്യാസം സെന്റ് ബെനഡിക്റ്റ് നഴ്സറി & പ്രൈമറി സ്കൂളിൽ ആരംഭിച്ച് അകുറെയിലെ ഫെഡറൽ ഗവൺമെന്റ് ഗേൾസ് കോളേജിൽ തുടർന്നു. അവർ ഒലബിസി ഒനബാഞ്ചോ യൂണിവേഴ്സിറ്റിയിൽ ചേർന്നു. മാസ് കമ്മ്യൂണിക്കേഷനിൽ ബിരുദം നേടി.
പുറംകണ്ണികൾ
വർഗ്ഗം:1973-ൽ ജനിച്ചവർ വർഗ്ഗം:നൈജീരിയൻ ചലച്ചിത്രനടികൾ
ചന്ദനക്കാംപാറ
കണ്ണൂർ ജില്ലയിൽ പയ്യാവൂർ ഗ്രാമപഞ്ചായത്തിലെ മലയോര കുടിയേറ്റഗ്രാമമാണ് ചന്ദനക്കാംപാറ. മാവുംതോട്, ചാപ്പക്കടവ്, ഏറ്റുപാറ, പാടാംകവല, ഷിമൊഗനഗർ, ആടാംപാറ, വഞ്ചിയം, പുളിമരംചീത്ത, ചന്ദനഗിരി, ചീത്തപ്പാറ തുടങ്ങിയ ചെറു പ്രദേശങ്ങൾ ചേരുന്നതാണ് ചന്ദനക്കാംപാറ .പ്രധാനമായും കാർഷികവൃത്തിയെ ആശ്രയിക്കുന്ന ഈ ഗ്രാമത്തിൽ റബർ, തെങ്ങ്,കവുങ്ങ്,കശുമാവ്,കുരുമുളക്,ജാതി, കൊക്കോ മുതലായവ കൃഷി ചെയ്യുന്നു.
കുടിയേറ്റ ചരിത്രം
രണ്ടാം ലോകമഹായുദ്ധത്തെ തുടർന്ന് തിരുവതാംകൂറിൽ ഉണ്ടായ ക്ഷാമവും മക്കൾക്ക് ഭാഗം നൽകുവാനുള്ള സ്ഥലത്തിൻറെ ലഭ്യതക്കുറവുമാണ് തിരുവതാംകൂറിലുള്ളവരെ കുടിയേറ്റത്തിനു പ്രേരിപ്പിച്ചത്. മലബാറിലെ സ്ഥലത്തിൻറെ വിലക്കുറവും ഫലഭൂയിഷ്ടതയും അവരെ ഇവിടേക്ക് ആകർഷിച്ചു.
കുടിയേറ്റം ആരംഭിക്കുന്നതിനു മുൻപ് കാട്ടുമൃഗങ്ങൾ നിറഞ്ഞ വനപ്രദേശമായിരുന്നു ചന്ദനക്കാംപാറ. 1947-ൽ തൊടുപുഴ താലൂക്കിൽ അറക്കുളം ദേശത്ത് നിന്നും വന്ന അബ്രഹാം മാരിപ്പുറത്ത് എന്ന കുഞ്ഞേട്ടൻ ജന്മിയായിരുന്ന കരക്കാട്ടിടത്തിൽ ഉണ്ണുമ്മൻ നായനാരോട് ഏക്കർ ഒന്നിന് 20 രൂപ തോതിൽ സ്ഥലം വാങ്ങിയതാണ്  ഈ പ്രദേശത്തെ ആദ്യ കുടിയേറ്റം. അതേ വർഷം തന്നെ ജോസഫ്‌ കല്ലേക്കാവുങ്കൽ, ചാപ്പക്കടവ് ഭാഗത്ത് സ്ഥലം വാങ്ങിയെങ്കിലും കാട്ടാന ശല്യം മൂലം പിന്നീട് പൈസക്കരിയിലേക്ക് താമസം മാറി.പിന്നീട് പുതിയാപറമ്പിൽ ദേവസ്യ,മുരിക്കനോലിക്കൽ വർക്കിയും ആഗസ്തിയും, കണിയാംകുന്നേൽ  മത്തായി, കളരിക്കൽ മത്തായിയും കുഞ്ഞൂഞ്ഞും, വെട്ടത്ത് കുഞ്ഞ് എന്നിവർ ഇവിടേക്ക് വന്നു. ഇവരെ പിന്തുടർന്ന് വരിക്കമാക്കൽ തൊമ്മനും ദേവസ്യയും, കൊച്ചുകൈപ്പേൽ കുര്യനും തോമസും, കലയത്താങ്കൽ തൊമ്മൻ, പിണക്കാട്ട്‌ വർക്കി,ഈന്തോട്ടത്തിൽ ജോസഫ്, ചിലമ്പിക്കുന്നേൽ ആഗസ്തിയും ജോസഫും, പാമ്പാറയിൽ മൈക്കിളും മത്തായിയും, പാട്ടത്തിൽ ആഗസ്തി, കളപ്പുരക്കൽ മത്തായി, തൂനാട്ട് മത്തായി,പുത്തൻപുരയ്ക്കൽ കുഞ്ഞൂഞ്ഞ് എന്നിവർ ഇവിടെ സ്ഥലം വാങ്ങി താമസമാക്കി.
കുടിയേറ്റ കാലഘട്ടത്തിൽ തിരുവതാംകൂറിൽ നിന്ന് മലബാറിലേക്കുള്ള യാത്ര വളരെ ക്ലേശകരമായിരുന്നു. ആലുവായിൽ നിന്നും തീവണ്ടി കയറി ഷൊർണ്ണൂരിൽ ഇറങ്ങി അവിടെ നിന്നും മറ്റൊരു തീവണ്ടിയിൽ കണ്ണൂര് വന്നിറങ്ങണം. അവിടെനിന്നും ബസിൽ കയറി വളപട്ടണത്ത് ഇറങ്ങി ബോട്ടിൽ കയറി ചെങ്ങളയിയിൽ ഇറങ്ങണം .അന്നത്തെ പ്രധാന അങ്ങാടിയായിരുന്നു ചെങ്ങളായി. അവിടെ നിന്നും സാധനങ്ങൾ വാങ്ങി 22  കിലോമീറ്റർ നടന്ൻ ചന്ദനക്കാംപാറയിൽ എത്തണമായിരുന്നു.
കപ്പ, നെല്ല്, തുവര, പുൽത്തൈലം, കുരുമുളക് എന്നിവയായിരുന്നു ആദ്യകാല കൃഷികൾ.
രണ്ടാം കുടിയേറ്റം
1966-ൽ അന്നത്തെ കർണ്ണാടക സർക്കാർ ഷിമോഗയിൽ കുടിയേറിയിരുന്ന മലയാളികളെ അനധികൃത കുടിയേറ്റമാരോപിച്ച് അവിടെ നിന്നും കുടിയിറക്കി. കുടിയിറക്കപ്പെട്ടവരെ പുനരധിവസിപ്പിക്കുവാനായി തലശ്ശേരി രൂപതയുടെ അന്നത്തെ മെത്രാനായിരുന്ന സെബാസ്റ്റ്യൻ വള്ളോപ്പിള്ളിയിൽ ചന്ദനക്കാംപാറയിൽ 500 ഏക്കർ സ്ഥലം വാങ്ങി ഒരു കുടുംബത്തിനു 2 ഏക്കർ വീതം നൽകി. ഇന്നു ഈ പ്രദേശം ഷിമോഗ നഗർ എന്നറിയപ്പെടുന്നു..
ലൂർദ്ദ്ഗിരി മഠം
മിഷനറി സിസ്റ്റെർസ് ഓഫ് മേരി ഇമ്മാക്കുലറ്റിനാൽ 1966ൽ സ്ഥാപിക്കപ്പെട്ട് നടത്തപ്പെടുന്ന ഈ മഠം ചന്ദനക്കാംപാറ ഷിമൊഗനഗർ വഴിയിൽ ഏകദേശം 500 മീറ്റർ ദൂരത്തിൽ സ്ഥിതി ചെയ്യുന്നു.
ജുമാ മസ്ജിദ്
മാവുംതോട് ചന്തയ്ക്ക് സമീപം സ്ഥിതി ചെയ്യുന്നു..
ശ്രീ ധർമശാസ്താ ക്ഷേത്രം
മാവുംതോട്-ചാപ്പക്കടവ് വഴിയരികിൽ സ്ഥിതി ചെയ്യുന്നു.
ചെറുപുഷ്പം എൽ.പി.സ്കൂൾ
1957 ജൂൺ പതിനേഴാം തിയതി 52 കുട്ടികളും ഒരു അധ്യാപകനുമായി ആരംഭിച്ച സ്കൂളിൻറെ ഉദ്ഘാടനകർമ്മം തലശ്ശേരി‌ രൂപതയുടെ പ്രഥമ മെത്രാനായിരുന്ന സെബാസ്റ്റ്യൻ വള്ളോപ്പിള്ളിയിൽ നിർവ്വഹിച്ചു. ജന്മിയായിരുന്ന കരക്കാട്ടിടത്തിൽ ഉന്നുമ്മൻ നായനാർ സ്കൂളിനായി ഒരേക്കർ സ്ഥലം നൽകി. സ്കൂളിനായി നിർമ്മിക്കപ്പെട്ട പ്രഥമ സ്ഥിരം കെട്ടിടത്തിന്റെ ഉദ്ഘാടനകർമ്മം 1960 ആഗസ്റ്റ്‌ 15ന് നടന്നു. 1967ൽ സ്കൂളിന് സ്ഥിരാംഗീകാരം ലഭിച്ചു.
ചെറുപുഷ്പം യു.പി.സ്കൂൾ
ചന്ദനക്കാംപാറയിലെയും പരിസര പ്രദേശങ്ങളിലെയും ജനങ്ങളുടെ വർദ്ധിച്ചുവരുന്ന വിദ്യാഭ്യാസ ആവശ്യങ്ങൾ കണക്കിലെടുത്ത് 1976- ൽ അന്നത്തെ ഇരിക്കൂർ എം.എൽ.എ.യായിരുന്ന ശ്രീ.സി.പി.ഗോവിന്ദൻ നമ്പ്യാരുടെ പരിശ്രമ ഫലമായി അന്നത്തെ ഇടവക വികാരിയായിരുന്ന ഫാ.ഫ്രാൻസിസ് കള്ളികാട്ടിന്റെ പേരിൽ ചന്ദനക്കാംപാറയിൽ  യു.പി.സ്കൂൾ അനുവദിക്കപ്പെട്ടു. 1976 ജൂൺ പതിനൊന്നാം തിയതി അഞ്ചാം ക്ലാസ് പ്രവർത്തനം ആരംഭിച്ചു. 1977-ൽ ആറാം ക്ലാസ്സിനായി 60 അടി കെട്ടിടവും 1978-ൽ എഴാം ക്ലാസ്സിനായി 80 അടി കെട്ടിടവും നിർമ്മിക്കപ്പെട്ടു. 1978-ൽ യു.പി.സ്കൂൾ നിലവിൽ വന്നു.1994-ൽ അന്നത്തെ സ്കൂൾ മാനേജരായിരുന്നഫാ.ലോറൻസ് മുക്കുഴിയുടെ നേതൃത്വത്തിൽ ഇന്നു ഉപയോഗത്തിലിരിക്കുന്ന കെട്ടിടം നിർമ്മിച്ചു.
ചെറുപുഷ്പം ഹൈസ്കൂൾ
പാഠ്യ പാഠ്യേതര രംഗങ്ങളിൽ മികവു പുലർത്തുന്ന ഹൈസ്കൂൾ ബാസ്ക്കറ്റ്ബോൾ പരിശീലന രംഗത്ത് പ്രശസ്തമാണ്. 1984ൽ സ്കൂൾ മാനേജർ ആയിരുന്ന ഫാ.ജോസഫ്‌ മുരിയൻവേലിലിന്റെ നേതൃത്വത്തിൽ കുട്ടികൾക്ക് ബാസ്കറ്റ് ബോൾ പരിശീലനം ആരംഭിച്ചു .ഇവിടെ നിന്നും പരിശീലനം ലഭിച്ച ധാരാളം പേർ റെയിൽവേ,കരസേന, നാവികസേന,ബി.എസ്.എൻ.എൽ.,കേരള വിദ്യുച്ഛക്തി വകുപ്പ് എന്നിവിടങ്ങളിൽ ജോലി ചെയ്യുന്നു.1994ൽ അന്നത്തെ വികാരിയായിരുന്ന ഫാ.ലോറൻസ് മുക്കുഴിയുടെ നേതൃത്വത്തിൽ കോൺക്രീറ്റ്  കളിക്കളം നിർമ്മിച്ചു.1984 മുതൽ അഖില കേരള  ബാസ്കറ്റ് ബോൾ മത്സരം മുടങ്ങാതെ നടത്തി വരുന്നു.ഇപ്പോൾ ഇത് ദക്ഷിണേന്ത്യ തലത്തിൽ സംഘടിക്കപ്പെടുന്നു.
ചെറുപുഷ്പം ഹയർസെക്കൻഡറി സ്കൂൾ
2002 ആഗസ്റ്റ്‌ 5ന് ആരംഭിച്ച ഹയർസെക്കൻഡറി സ്കൂൾ സ്വാശ്രയ മേഖലയിൽ പ്രവർത്തിക്കുന്നു.ഇവിടെ സയൻസ്,കൊമേഴ്സ്‌ വിഷയങ്ങൾ പഠിപ്പിക്കപ്പെടുന്നു..
തപാൽ ഓഫീസ്
ചന്തയ്ക്കും ഹൈസ്കൂളിനും മധ്യത്തിൽ വഴിയരികിൽ സ്ഥിതി ചെയ്യുന്നു.
പ്രാഥമികാരോഗ്യകേന്ദ്രം
മാവുംതോട് പയ്യാവൂർ വീഥിയിൽ മാവുംതോട് ചന്തയ്ക്ക് സമീപം വഴിയരികിൽ സ്ഥിതി ചെയ്യുന്നു. ജനങ്ങളുടെ സംഭാവനയും എം.പി. ഫണ്ടും ഉപയോഗിച്ച് 2002-ൽ നിർമിച്ച കെട്ടിടത്തിലാണ് ആസ്​പത്രി പ്രവർത്തിക്കുന്നത്.കിടത്തിച്ചികിത്സയ്ക്കായി നിർമിച്ച കെട്ടിടം 2005 ജൂൺ ഏഴിന് എ.പി.അബ്ദുള്ളക്കുട്ടി എം.പി. ഉദ്ഘാടനം ചെയ്തു.കിടത്തിച്ചികിത്സ ഇനിയും ആരംഭിച്ചിട്ടില്ല.
അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ആന്റിഗ്വ റിക്രിയേഷൻ ഗ്രൗണ്ട്
ആന്റിഗ്വ ആന്റ് ബാർബുഡയുടെ ദേശീയ സ്റ്റേഡിയമാണ് ആന്റിഗ്വ റിക്രിയേഷൻ ഗ്രൗണ്ട്. ആന്റിഗ്വ ദ്വീപിലെ സെന്റ് ജോൺസിലാണ് ഈ സ്റ്റേഡിയം സ്ഥിതി ചെയ്യുന്നത്. വെസ്റ്റ് ഇൻഡീസ് ക്രിക്കറ്റ് ടീം, ആന്റിഗ്വ ആന്റ് ബാർബുഡ ദേശീയ ഫുട്ബോൾ ടീം എന്നീ ടീമുകൾ ഈ സ്റ്റേഡിയം ഉപയോഗിക്കുന്നുണ്ട്. ഇത് കൂടാതെ അത്ലട്ടിക്സ് മത്സരങ്ങളും ഈ സ്റ്റേഡിയത്തിൽ നടക്കാറുണ്ട്.
ടെസ്റ്റ് ക്രിക്കറ്റ് പദവിയുള്ള സ്റ്റേഡിയമാണിത്. . 1981ൽ ഇംഗ്ലണ്ടും വെസ്റ്റ് ഇൻഡീസും തമ്മിലായിരുന്നു ആദ്യത്തെ ടെസ്റ്റ്‌ മത്സരം. 52-ാമത്തെ ടെസ്റ്റ്‌ ക്രിക്കറ്റ് സ്റ്റേഡിയമാണ് ഇത്. പൊതുവെ ബാറ്റിങ്ങിന് അനുകൂലമായ പിച്ചാണ് ഇവിടെയുള്ളത്.
2007ലെ ലോകകപ്പിനുവേണ്ടി മറ്റൊരു ക്രിക്കറ്റ് സ്റ്റേഡിയം നിർമിച്ചതിനാൽ ഈ സ്റ്റേഡിയം വിസ്മരിക്കപ്പെട്ടു.
ടെസ്റ്റ് ക്രിക്കറ്റിൽ മൂന്ന് ട്രിപ്പിൾ സെഞ്ച്വറികൾ ഈ ഗ്രൗണ്ടിൽ കുറിക്കപ്പെട്ടിട്ടുണ്ട്.
അവലംബം
വർഗ്ഗം:വെസ്റ്റ് ഇൻഡീസിലെ ക്രിക്കറ്റ് സ്റ്റേഡിയങ്ങൾ
കോമേഴ്സ്യൽ സോഫ്റ്റ്വെയർ
കോമേഴ്സ്യൽ സോഫ്‌റ്റ്‌വെയർ, അല്ലെങ്കിൽ അപൂർവ്വമായി മാത്രം പേവെയറായോ, വിൽപ്പനയ്‌ക്കായി നിർമ്മിക്കുന്ന ഒരു കമ്പ്യൂട്ടർ സോഫ്‌റ്റ്‌വെയറാണ് അല്ലെങ്കിൽ വാണിജ്യ ആവശ്യങ്ങൾക്കായി പ്രവർത്തിക്കുന്നു. ഒരു വാണിജ്യ സോഫ്‌റ്റ്‌വെയർ കുത്തക സോഫ്റ്റ്‌വെയറോ അല്ലെങ്കിൽ സ്വതന്ത്രവും ഓപ്പൺ സോഴ്‌സ് സോഫ്റ്റ്‌വെയറോ ആകാം.
പശ്ചാത്തലവും വെല്ലുവിളിയും
പ്രോഗ്രാമിംഗ് വഴിയുള്ള സോഫ്‌റ്റ്‌വെയർ സൃഷ്‌ടിക്കുന്നത് ഭൗതിക വസ്തുക്കളുടെ സൃഷ്ടിയുമായി താരതമ്യപ്പെടുത്താവുന്ന സമയവും അധ്വാനവും ആവശ്യമുള്ള ഒരു പ്രക്രിയയാണെങ്കിലും, സോഫ്‌റ്റ്‌വെയറിന്റെ പുനർനിർമ്മാണവും ഡ്യൂപ്ലിക്കേഷനും പങ്കിടലും ഡിജിറ്റൽ ഉൽപ്പന്നങ്ങളായി താരതമ്യപ്പെടുത്തുമ്പോൾ വളരെ എളുപ്പമാണ്. മിക്കവാറും എല്ലാ ഫിസിക്കൽ ഗുഡ്സ്കളിൽ നിന്നും ഉൽപ്പന്നങ്ങളിൽ നിന്നും വ്യത്യസ്തമായി പ്രത്യേക യന്ത്രങ്ങളോ വിലകൂടിയ അധിക വിഭവങ്ങളോ ആവശ്യമില്ല. സോഫ്‌റ്റ്‌വെയർ സൃഷ്‌ടിച്ചുകഴിഞ്ഞാൽ, അത് അനന്തമായ സംഖ്യകളിൽ, ഏതാണ്ട് സൗജന്യമായി തന്നെ ആർക്കും പകർത്താനാകും. ഇത് കമ്പ്യൂട്ടിംഗ് യുഗത്തിന്റെ തുടക്കത്തിൽ ബഹുജന വിപണിയിൽ സോഫ്റ്റ്‌വെയറിന്റെ വാണിജ്യവൽക്കരണം അസാധ്യമാക്കി. ഹാർഡ്‌വെയറിൽ നിന്ന് വ്യത്യസ്തമായി, ഇത് വ്യാപാരം ചെയ്യാവുന്നതും വാണിജ്യവൽക്കരിക്കാൻ കഴിയുന്നതുമായ ഉൽപ്പന്നമായി കണ്ടില്ല. ഉപഭോക്താവിന് ഹാർഡ്‌വെയർ ഉപയോഗയോഗ്യമാക്കുന്നതിനുള്ള സേവനത്തിന്റെ ഭാഗമായി സോഫ്‌റ്റ്‌വെയർ സൗജന്യമായി (ഹാക്കർ കൾച്ചർ) പങ്കിട്ടു അല്ലെങ്കിൽ വിറ്റഴിച്ച ഹാർഡ്‌വെയറുമായി സംയോജിപ്പിച്ച് വിതരണം ചെയ്തിരുന്നു.
1970 കളിലും 1980 കളിലും കമ്പ്യൂട്ടർ വ്യവസായത്തിലെ മാറ്റങ്ങൾ കാരണം, സോഫ്റ്റ്വെയർ പതുക്കെ ഒരു വാണിജ്യ ഉൽപ്പന്നമായി മാറി. 1969-ൽ, ഐബിഎം, ആൻറിട്രസ്റ്റ് വ്യവഹാരത്തിന്റെ ഭീഷണിയിൽ, (മെയിൻഫ്രെയിം) സോഫ്‌റ്റ്‌വെയറിനും സേവനങ്ങൾക്കും വെവ്വേറെ നിരക്ക് ഈടാക്കി, സോഴ്‌സ് കോഡ് വിതരണം ചെയ്യുന്നത് നിർത്തിക്കൊണ്ട് വ്യവസായ മാറ്റത്തിന് നേതൃത്വം നൽകി. 1983-ൽ ബൈനറി സോഫ്‌റ്റ്‌വെയർ ആപ്പിൾ വേഴ്സസ് ഫ്രാങ്ക്ലിൻ നിയമം വഴി പകർപ്പവകാശമായിത്തീർന്നു, സോഴ്‌സ് കോഡിന് മാത്രമേ പകർപ്പവകാശമുള്ളൂ. കൂടാതെ, അതേ മൈക്രോപ്രൊസസർ ആർക്കിടെക്ചറിനെ അടിസ്ഥാനമാക്കിയുള്ള ദശലക്ഷക്കണക്കിന് കമ്പ്യൂട്ടറുകളുടെ വർദ്ധിച്ചുവരുന്ന ലഭ്യത മൂലം ആദ്യമായി ഒരു അനുയോജ്യമായ ബഹുജന വിപണി മൂല്യത്തിന്റെ അടിസ്ഥാനത്തിൽ ബൈനറി റീട്ടെയിൽ സോഫ്‌റ്റ്‌വെയർ വാണിജ്യവൽക്കരിച്ചു.
സോഫ്റ്റ്വെയറിനായുള്ള വാണിജ്യവൽക്കരണ മോഡലുകൾ
സാധാരണ ബിസിനസ്സ് വിസ്ഡം എന്നത്, ഡിജിറ്റൽ ഗുഡ് എന്ന നിലയിൽ സോഫ്റ്റ്‌വെയറിനെ കുത്തക ഉൽപ്പന്നമാക്കി മാറ്റി വൻതോതിൽ വാണിജ്യവൽക്കരിക്കാൻ കഴിയും, അതായത് ഉപയോക്താക്കളുടെ സ്വതന്ത്രമായ പങ്കിടലും പകർത്തലും ("സോഫ്റ്റ്‌വെയർ പൈറസി") തടയാൻ സാധിക്കുന്നു. കരാർ നിയമം, സോഫ്‌റ്റ്‌വെയർ പേറ്റന്റുകൾ, വ്യാപാര രഹസ്യങ്ങൾ എന്നിവയ്‌ക്കൊപ്പം, സോഫ്‌റ്റ്‌വെയറിന്റെ ഉടമയായ ബൗദ്ധിക സ്വത്തവകാശം (IP) ഉടമയ്‌ക്ക് വിതരണത്തിലും വാണിജ്യവൽക്കരണത്തിലും പ്രത്യേക അവകാശങ്ങൾ സ്ഥാപിക്കുന്നതിന് നിയമപരമായ അടിസ്ഥാനം നൽകുന്ന പകർപ്പവകാശം വഴി ഇതിന്റെ നിയന്ത്രണം കൈവരിക്കാനാകും. എക്‌സ്‌ക്ലൂസീവ് ഡിസ്ട്രിബ്യൂഷൻ റൈറ്റ് നടപ്പിലാക്കാൻ ശ്രമിക്കുന്ന സാങ്കേതിക സംവിധാനങ്ങൾ കോപ്പി-പ്രൊട്ടക്ഷൻ മെക്കാനിസങ്ങളാണ്, പലപ്പോഴും സോഫ്‌റ്റ്‌വെയറിന്റെ ഫിസിക്കൽ മീഡിയ (ഫ്ലോപ്പി ഡിസ്‌ക്, സിഡി, മുതലായവ), ഡിജിറ്റൽ റൈറ്റ്‌സ് മാനേജ്‌മെന്റ് (ഡിആർഎം) മെക്കാനിസങ്ങൾ എന്നിവയുമായി ബന്ധപ്പെട്ടിരിക്കുന്നു. സോഫ്റ്റ്‌വെയറിന്റെ ഫിസിക്കൽ മീഡിയ-ലെസ് ഡിജിറ്റൽ ഡിസ്ട്രിബ്യൂഷനിലും ഇത് നേടാൻ ശ്രമിക്കുന്നു.
അവലംബം
വർഗ്ഗം:സോഫ്റ്റ്‌വെയർ
ഈ പുഴയും കടന്ന്
കമൽ സംവിധാനം ചെയ്ത് 1996ൽ തിയേറ്ററുകളിൽ എത്തിയ ഒരു മലയാളചലച്ചിത്രമാണ് ഈ പുഴയും കടന്ന്. ദിലീപ്, മഞ്ജു വാര്യർ, മോഹിനി, ബിജു മേനോൻ തുടങ്ങിയവരാണ് ഈ ചലച്ചിത്രത്തിൽ പ്രധാന വേഷ്ങ്ങളിൽ അഭിനയിച്ചിരിക്കുനത്. കണ്ണനാണ് ഈ ചിത്രം നിർമിച്ചിരിക്കുന്നത്. ഈ ചലച്ചിത്രത്തിന്റെ സംഗീതസംവിധാനം നിർവഹിച്ചിരിക്കുന്നത് ജോൺസനാണ്.
ബോക്സ് ഓഫീസ്
ഈ ചിത്രഠ സാമ്പത്തികമായി വൻ വിജയം ആണ്.
ഗാനങ്ങൾ
ഈ ചിത്രത്തിലെ ഗാനങ്ങൾ രചിച്ചിരിക്കുന്നത് ഗിരീഷ് പുത്തഞ്ചേരിയും, സംവിധാനം ചെയ്തിരിക്കുന്നത് ജോൺസനുമാണ്.
പുറത്തേക്കുള്ള കണ്ണികൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:പി.സുകുമാർ കാമറ ചലിപ്പിച്ച ചലച്ചിത്രങ്ങൾ വർഗ്ഗം:കെ രാജഗോപാൽ ചിത്രസംയോജനം ചെയ്ത ചലച്ചിത്രങ്ങൾ
ശ്രീ കമലാംബികേ
മുത്തുസ്വാമി ദീക്ഷിതർ ശ്രീരാഗത്തിൽ ചിട്ടപ്പെടുത്തിയ ഒരു കൃതിയാണ് ശ്രീ കമലാംബികേ. കമലാംബാ നവാവരണ കൃതികളുടെ ആലാപനശേഷമുള്ള മംഗളകീർത്തനമാണിത്.
അനുപല്ലവി
രാകാചന്ദ്രമുഖീ രക്ഷിത കോലമുഖീ രമാവാണീ സഖീ രാജയോഗസുഖീ
ചരണം
ശാകംഭരി ശാതോദരി ചന്ദ്രകലാധരി ശങ്കരിശങ്കര ഗുരുഗുഹഭക്തവശങ്കരി ഏകാക്ഷരി ഭുവനേശ്വരി ഈശപ്രിയകരി ശ്രീകരി സുഖകരി ശ്രീ മഹാത്രിപുരസുന്ദരി
പുറത്തേക്കുള്ള കണ്ണികൾ
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:ശ്രീരാഗത്തിൽ ചിട്ടപ്പെടുത്തിയ കൃതികൾ വർഗ്ഗം:കമലാംബാ നവാവരണ കൃതികൾ
ക്രിസ്റ്റ്യൻ യൊഹാൻ ഡോപ്ലർ
ജീവചരിത്രം
1803 ൽ ആസ്ത്രിയയിലെ സൽസ്ബർഗ് എന്ന സ്ഥലത്ത് ക്രിസ്റ്റ്യൻ യൊഹാൻ ഡോപ്ലർ ജനിച്ചു. ഹൈസ്ക്കൂൾ വിദ്യാഭ്യാസത്തിന് ശേഷം ഡോപ്ലർ സൽസ്ബർഗിൽ നിന്ന് തത്വശാസ്ത്രം പഠിച്ചു. പിന്നീട് ഇമ്പീരിയൽ റോയൽ പോളിടെക്കനിക്ക് ഇൻസ്റ്റിറ്റ്യൂട്ടിൽ (വിയന്ന യൂണിവേഴ്സിറ്റി ഓഫ് ടെക്ക്നോളജി) നിന്ന് ഗണിതശാസ്ത്രവും, ഭൗതികശാസ്ത്രവും പഠിക്കുകയും 1829 ൽ അവിടെ ഒരു അസിസ്റ്റന്റായി ജോലി ആരംഭിക്കുകയും ചെയ്തു. 1835ൽ പ്രേഗ് പോളിടെൿനിക്കിൽ (ചെക്ക് ടെക്കനിക്കൽ യൂണിവേഴ്സിറ്റി) ജോലിക്ക് ചേർന്ന ഡോപ്ലർ 1841 ൽ അവിടെ പ്രൊഫസറായി നിയമിതനായി. ഒരു വർഷം കഴിഞ്ഞ്, 1842 ൽ ഡോപ്ലർ തന്റെ മുപ്പത്തിയെട്ടാം വയസിൽ റോയൽ ബൊഹീമിയൻ സൊസൈറ്റി ഓഫ് സയൻസിൽ ഒരു പ്രഭാഷണം നടത്തി. താമസിയാതെ തന്നെ അദ്ദേഹത്തിന്റെ പ്രസിദ്ധമായ, ദ്വന്ദ്വനക്ഷത്രത്തിന്റെ വർണ്ണരാജിയെക്കുറിച്ചുള്ള പുസ്തകം പ്രസിദ്ധീകരിച്ചു. ഡോപ്ലർ പ്രഭാവം എന്ന പേരിൽ പിന്നീട് അറിയപ്പെട്ട പ്രസിദ്ധമായ സിദ്ധാന്തം അവതരിപ്പിച്ചത് ഈ പുസ്തകത്തിലാണ്. ഈ സിദ്ധാന്തത്തിന്റെ സഹായത്തോടെ ഡോപ്ലർ ദ്വന്ദ്വനക്ഷത്രത്തിന്റെ വർണ്ണരാജി വിശദീകരിക്കാൻ ശ്രമിച്ചു. പ്രേഗ് പോളിടെക്കനിക്കിൽ പ്രൊഫസറായി ജോലി നോക്കുന്നതിനിടയിൽ ഗണിതശാസ്ത്രത്തിലും ഭൗതികശാസ്ത്രത്തിലും ജ്യോതിശാസ്ത്രത്തിലുമായി അമ്പതിലേറെ പുസ്തകങ്ങൾ അദ്ദേഹത്തിന്റേതായി പ്രസിദ്ധീകരിക്കപ്പെട്ടു. 1847 മുതൽ 1849 വരെ ഇന്നത്തെ സ്ലോവാക്യയിലുള്ള  അക്കാഡമി ഓഫ് മൈൻസ് ആന്റ് ഫോറസ്റ്റിൽ ഗണിതശാസ്ത്രത്തിന്റേയും ഭൗതികശാസ്ത്രത്തിന്റേയും പ്രൊഫസറായി സേവനമനുഷ്ടിച്ചു. 1849 ൽ ഡോപ്ലർ വിയന്നയിലേക്ക്  താമസം മാറി. 1950ൽ യൂണിവേസിറ്റി ഓഫ് വിയന്നയിലെ ഇൻസ്റ്റിറ്റ്യൂട്ട് ഫോർ എക്സ്പിരിമെന്റെൽ ഫിസിക്സിന്റെ തലവനായി നിയമിതനായി. 1853 മാർച്ച് 17 ന് വിയന്നയിൽ വച്ച് ശ്വാസകോശസമ്പന്ധമായ അസുഖത്തെതുടർന്ന് ക്രിസ്റ്റ്യൻ യൊഹാൻ ഡോപ്ലർ അന്തരിച്ചു.
അവലംബം
വർഗ്ഗം:ഗണിതശാസ്ത്രജ്ഞർ വർഗ്ഗം:ഭൗതികശാസ്ത്രജ്ഞർ വർഗ്ഗം:ഓസ്ട്രിയൻ ഭൗതികശാസ്ത്രജ്ഞർ വർഗ്ഗം:ഓസ്ട്രിയൻ ഗണിതശാസ്ത്രജ്ഞർ വർഗ്ഗം:1803-ൽ ജനിച്ചവർ വർഗ്ഗം:1853-ൽ മരിച്ചവർ വർഗ്ഗം:ഡോപ്ലർ പ്രഭാവം
കാൽവിൻ.എസ്.ഹാൾ
അമേരിക്കൻ മാനസികാപഗ്രഥന വിദഗ്ദ്ധനായിരുന്നു കാൽവിൻ.എസ്.ഹാൾ (1909–1985). സ്വപ്നങ്ങളുടെ വ്യാഖ്യാനത്തിലും വിശകലനത്തിലും കാൽവിൻ ഒട്ടേറെ നിരീക്ഷണ പഠനങ്ങൾ നടത്തിയിട്ടുണ്ട്. സ്വപ്നത്തിനു ജ്ഞാനാത്മകമായ വശങ്ങളുണ്ട് എന്നു അഡ്ലറെപ്പോലെ കാൽവിനും അഭിപ്രായപ്പെടുകയുണ്ടായി.
അവലംബം
വർഗ്ഗം:മനഃശാസ്ത്രജ്ഞർ വർഗ്ഗം:1909-ൽ ജനിച്ചവർ വർഗ്ഗം:1985-ൽ മരിച്ചവർ
കുറുവ ഗോരന്ത്ല മാധവ്
കുറുവ ഗോരന്ത്ല മാധവ് (ജനനം 1 ജൂൺ 1969) ആന്ധ്രാപ്രദേശിൽ നിന്നുള്ള ഒരു രാഷ്ട്രീയക്കാരനാണ്. 2019 ലെ ഇന്ത്യൻ പൊതു തിരഞ്ഞെടുപ്പിൽ വൈഎസ്ആർ കോൺഗ്രസ് പാർട്ടി സ്ഥാനാർത്ഥിയായി അദ്ദേഹം ഹിന്ദുപൂർ സീറ്റിൽ വിജയിച്ചു. കെ മാധവ സ്വാമിയും കെ രാമുലമ്മയുമാണ് മാതാപിതാക്കൾ. നേരത്തെ കദിരിയിൽ സർക്കിൾ ഇൻസ്പെക്ടറായി ജോലി ചെയ്തിരുന്നു.
ജീവിതരംഗം
അനന്തപൂർ പോലീസ് യൂണിയൻ ജനറൽ സെക്രട്ടറിയായി മാധവ് പ്രവർത്തിച്ചിട്ടുണ്ട്. 2018 സെപ്റ്റംബറിൽ ജെ സി ദിവാകർ റെഡ്ഡിയും അനുയായികളും താടിപത്രിയിലെ പ്രൊബോധാനന്ദ സ്വാമിക്കെതിരെ പോരാടി. അന്ന് താടിപത്രിയിൽ ക്രമസമാധാനപാലനത്തിൽ പോലീസ് വകുപ്പ് പരാജയപ്പെട്ടു. ഈ വിഷയത്തിൽ  ജെ സി ദിവാകർ റെഡ്ഡി അനന്തപുരിലെ ഡിഎസ്പിയെയും പോലീസ് വകുപ്പിനെയും പരാജയപ്പെട്ടവരെന്ന് കുറ്റപ്പെടുത്തി. ഇതിനെ പ്രതിരോധിക്കാൻ പൊലീസ് വകുപ്പിനെതിരെ രൂക്ഷമായ പരാമർശം നടത്തിയ ജെസി ദിവാകർ റെഡ്ഡിക്ക് മാധവ് മുന്നറിയിപ്പ് നൽകി. അന്ന് അദ്ദേഹം കദിരി നഗരത്തിലെ സർക്കിൾ ഇൻസ്പെക്ടറായിരുന്നു
ഇതോടെ ഗോരന്ത്ല മാധവ് അനന്തപുരിലും സംസ്ഥാനത്തും പ്രശസ്തനായി. 2018 ഡിസംബർ അവസാനം, അദ്ദേഹം രാഷ്ട്രീയത്തിൽ പ്രവേശിക്കാനുള്ള താൽപ്പര്യത്തോടെ സ്വയം വിരമിക്കലിനു ന് അപേക്ഷിച്ചു. 2019 ജനുവരിയിൽ വൈഎസ്ആർ കോൺഗ്രസ് പാർട്ടിയിൽ ചേർന്നാണ് അദ്ദേഹം രാഷ്ട്രീയത്തിൽ പ്രവേശിച്ചത്. അതിശയകരമെന്നു പറയട്ടെ, 2019 മാർച്ച് 16-ന്, വൈഎസ് ജഗൻമോഹൻ റെഡ്ഡി അദ്ദേഹത്തെ വൈഎസ്ആർ കോൺഗ്രസ് പാർട്ടി സ്ഥാനാർത്ഥിയായി പ്രഖ്യാപിച്ചു. എന്നാൽ അദ്ദേഹത്തിന്റെ വിആർഎസ് എപി പോലീസ് ഡിപ്പാർട്ട്‌മെന്റ് നിരസിച്ചു  തുടർന്ന് അദ്ദേഹം എപി ട്രൈബ്യൂണൽ കോടതിയിലും നീതിക്കുവേണ്ടിയുള്ള ഹൈക്കോടതിയിലും പോയി തന്റെ ശ്രമങ്ങളിൽ വിജയിക്കുകയും ഉടനടി പ്രാബല്യത്തിൽ വരുകയും ചെയ്തു. , ലോകസഭാ ഇലക്ഷനിൽ തെലുഗു ദേശം പാർട്ടിയിലെ ക്രിസ്റ്റപ്പ നിമ്മലയെ പരാജയപ്പെടുത്തി 140748 ഭൂരിപക്ഷത്തോടെ അദ്ദേഹം ഹിന്ദുപൂരിലെ എംപിയായി വിജയിച്ചു.
പുറംകണ്ണികൾ
വർഗ്ഗം:ആന്ധ്രാപ്രദേശിൽ നിന്നുള്ള ലോക്‌സഭാംഗങ്ങൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1969-ൽ ജനിച്ചവർ വർഗ്ഗം:ജൂൺ 1-ന് ജനിച്ചവർ വർഗ്ഗം:പതിനേഴാം ലോകസഭയിലെ ആന്ധ്രപ്രദേശിൽ നിന്നുള്ള അംഗങ്ങൾ
വിറ്റൽ രാമമൂർത്തി
കർണ്ണാടകസംഗീത രംഗത്തെ പ്രമുഖനായ ഒരു വയലിൻ വാദകനാണ് വിറ്റൽ രാമമൂർത്തി (കന്നഡ : ವಿಟ್ಟಲ್ ರಾಮಮೂರ್ತಿ). ഓൾ ഇന്ത്യ റേഡിയോയിലെ 'ടോപ്പ് റാങ്കിംഗ്' ആർട്ടിസ്റ്റായ അദ്ദേഹം തത്സമയ സംഗീതക്കച്ചേരികൾക്ക് പുറമേ ദേശീയ റേഡിയോയിലും ടെലിവിഷനിലും കച്ചേരികൾ അവതരിപ്പിച്ചിട്ടുണ്ട്.
സംഗീത പരിശീലനം
സംഗീതജ്ഞരുടെയും സംഗീതപ്രേമികളുടെയും കുടുംബത്തിൽ ജനിച്ച വിറ്റൽ രാമമൂർത്തി സ്വന്തം വീട്ടിൽനിന്നു തന്നെയാണ് സംഗീതയാത്ര ആരംഭിച്ചത്. ജീവിതത്തിന്റെ എല്ലാ മേഖലകളിലെയും പ്രധാന വഴികാട്ടിയായ അമ്മ കൃഷ്ണവേണിയിൽ നിന്ന് അദ്ദേഹം കർണാടകസംഗീതം പഠിക്കാൻ തുടങ്ങി. മുത്തച്ഛനായ അന്തരിച്ച സംഗീതഭൂഷണം ബി വി സുബ്ബറാവു അദ്ദേഹത്തെ വയലിനിൽ പരിചയപ്പെടുത്തി. ഹൊസഹള്ളി വെങ്കടാരം, ടി. രുക്മിണി എന്നിവരുടെ കീഴിൽ അദ്ദേഹം പരിശീലനം തുടർന്നു.